30 « uztaila « 2021 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 30 uztaila 2021 17:00\nPrentsaurrekoa. BEIren inguruko informazioa herritar taldeei zabaltzeko plana aurkeztea\nEguna. Astelehena, abuztuak 2\nArabako Teknologia Parkearen Plan Partzialaren aldakuntza, lursailak eta beren aprobetxamenduak berrantolatzeko, sektorearen eraikigarritasun globala handitu beharrik gabe\nKategoriak: Sailkatu gabea — Etiketak: Arabako Teknologia Parkea, Plan Partzialaren aldakuntza — Komunikazio Zerbitzua / Servicio de Comunicación — 14:01\nGasteizko Udalak Arabako Teknologia Parkeko plan partzialaren hamargarren aldakuntza onetsi du gaur goizean. Hirigintza-aldakuntzaren tramitazioari ekitean, parkean eraikitzeko aukera gehiago lortu nahi dira, lursailak eta beren aprobetxamenduak berrantolatuz, baina sektorearen eraikigarritasun globala handitu beharrik gabe. “Dauzkagun lurrak hobeto aprobetxatuko ditugu, enpresaren arloko proiektuak martxan jartzeko asmoz”, esan du Gorka Urtaran alkateak.\nZehazki, hauek dira helburuak:\n-Lursailen artean aprobetxamenduak transferitu ahal izatea, lursailen okupazio- eta eraikigarritasun-parametroak handituz (PARQUE TECNOLÓGICO DE ÁLAVA – ARABAKO TEKNOLOGI ELKARTEGIA S.A. sozietatearen baimena duten transferentzia hitzarmenen kasuan), hargatik “Arabako Teknologi Parkea” ST-5 sektoreari esleitutako eraikigarritasun globala handitu beharrik gabe, eta euren aprobetxamenduaren zati bat utz lezaketen lursailen okupazioko eta gutxieneko eraikigarritasun parametroak ezarrita.\n-Gaur egun irabazizko aprobetxamendurako lursail gisa sailkatuta dauden PT3-1 eta PT3-3 lursailak Oinarrizko Azpiegituren Sisteman integratzea, egun duten erabilerari erantzunez (ureztatzeko baltsa eta edateko uraren biltegia).\n-Aparkalekuen ratioa jardueren benetako beharretara egokitzea, PT4, PT5, PTi-1, PTi-2 eta Pti-3 eremuetan aparkaleku bakoitza 65 metro koadro eraikira (m2c) murriztuta.\n-PT5 eremuko lursail bat eta berean eraikigarritasuna banatzeko aukera ematea, Parkeko beste eremu batzuetan bezala.\nLaburbilduz, hobeto berrantolatuko dira bertako lursailak, zorua hobeto erabiltzeko asmoz. Eraikitzeko aukera gehiago egongo dira, hargatik parkearen eraikigarritasuna handitu beharrik gabe. Berrantolaketa hau bat dator Udalaren estrategia urbanistikoarekin, zeinek hiri trinko eta kohesionatua, eta orekatik abiatutako jarduera ekonomikoa sustatzen duen eredua defendatzen baititu.\nKategoriak: Prentsa oharrak — Etiketak: Aldamioak eta behin-behineko aldamio eta hesietan aldi baterako publizitate-elementuak jartzea arautzeko ordenantza, Gorka Urtaran Alkatea — Komunikazio Zerbitzua / Servicio de Comunicación — 12:58\nUrtaranen Kabineteak Jeiki Fundazioarekiko lankidetza onartu du adikzio-arazoak dituzten pertsonen gizarteratze-programak garatzeko\nKategoriak: Prentsa oharrak — Etiketak: Jeiki Fundazioa, Proyecto Hombre egoitza-programa eta Aukera programa anbulatorioa — Komunikazio Zerbitzua / Servicio de Comunicación — 12:54\nTokiko Gobernu Batzarrak Gasteizko Udalaren eta Jeiki Fundazioaren arteko lankidetza-hitzarmena onartu du adikzioetatik (substantziekin edo haiek gabe) eratorritako arazoak dituzten pertsonen gizarteratze-programak garatzeko. Hitzarmenaren udal-ekarpen ekonomikoa 98.375 eurokoa da eta gizarteratzea xede duten bi ekimen garrantzitsu abian jartzea ahalbidetuko du: Proyecto Hombre egoitza-programa eta Aukera programa anbulatorioa.\nProyecto Hombre adikzioak dituzten pertsonen tratamendurako eta gizarteratzeko eta haien senideei laguntza emateko programa integrala da. Arazo horiek dituzten helduei ematen die arreta, bizitza autonomoa izatea ahalbidetzeko garapen pertsonal eta sozialeko garapen-prozesua abian jarrita.\nAukerak, bestalde, adikzioak tratatzeko programa anbulatorioa eskaintzen du (ez du komunitate terapeutikoan sartzea eskatzen). Hala, mendekotasun mota ugarietatik eratorritako arazoak lantzen ditu.\nBi kasu horietan, era askotako alderdiak lantzen dituzte: jokabide-aldaketa, haiei lotutako emozioak eta pertsonarengan eragina duen adikziozko asaldurarekin amaitzeko beharrezko garapen kognitiboa, besteak beste. Era berean, gizartean barneratutako bizitza-proiektuaren garapena eta autonomia pertsonala sustatzen dituzte.\nGasteizko Udalak 1994tik darama Jeiki Fundazioarekin modu egonkorrean elkarlanean.\nUdalak kontratu bakarrean bateratu du Udalaren futbol-zelaietako laguntza-zerbitzua\nKategoriak: Prentsa oharrak — Etiketak: futbol-zelaiak eta bolatokiak — Komunikazio Zerbitzua / Servicio de Comunicación — 12:50\nLizitazioa Kirolen Zerbitzuak kudeatzen dituenen artean hirugarrena da zenbatekoari dagokionez eta 2.207.143 euroko aurrekontua izango du bi urteko aldirako\nTokiko Gobernu Batzarrak laguntza-zerbitzuak kontratatzeko espedientea onartu du. Horri esker, 2022 eta 2023 urteetan Udalaren futbol-zelaiak eta bolatokiak erabili ahal izango dira. Lizitazioak 2.207.143 euroko aurrekontua (BEZa barne) eta berrikuntza bat ditu: kontratu bakarrak futbol-zelai denak kudeatzea ahalbidetuko du, orain arte indarrean zeuden bi kontratuen ordez. Gainera, instalazioei honako gune hauetako arreta ere gehituko zaie: Foru plazako eta Abetxukoko bolatokiak.\nKontratuan sartutako zerbitzuen artean daude hauek: sarbideak ireki eta ixtea, kirolguneen eta gune osagarrien kontrola eta zaintza, instalazioen garbiketa integrala eta berdeguneetako mantentze-lana, eta bereziki soropil naturala duten zelaien kasuan. Kontratua indarrean egongo den bitartean (bi urtez, eta beste urte batez luzatzeko aukera egongo da) guztira 66.176 zerbitzu-ordu eskainiko direla aurrez ikusi da.\nLizitazio honek jasoko duen beste berrikuntza bat da pandemia-egoerei erreferentzia egiten diena (aktibatu beharreko protokoloak, zerbitzuan egon daitezkeen doiketak eta abar). Gainera, kontratuaren kontrol eta jarraipen hobea egitea ahalbidetzen duten klausulak izango ditu. Bestalde, belar naturaleko zelaiak mantentzearekin lotutako kontzeptu berriak ere jasotzen ditu.\nKontratua instalazio motaren arabera bi lotetan egituratuta egongo da: lehen lotean, 1.192.712 euroko aurrekontua duenean, soropil artifizialeko bederatzi zelai eta bi bolatoki (Abetxuko eta Foru plaza) daude jasota; aldiz, bigarren lotean, 1.014.430 eurokoan, soropil naturaleko zelaiak daude sartuta (Betoñu, Olaranbe, Lakua 03ko errugbi-zelaia eta Gamarrako parkea).\nLehiaketara aurkeztutako eskaintzak aztertzeko garaian, planteatutako prezioaz gain, honako alderdi hauek ere kontuan hartuko dira: giza baliabideen antolaketa, prestakuntza, instalazioetako garbiketa-plana edo zerbitzuaren kontrol teknikoa, besteak beste.\nKirol-programen garapenarekin lotutako kontratazioaren eta uretako sorospen-zerbitzuetakoaren ondoren, honako hau izango da Gasteizko Udaleko Kirolen Zerbitzuak kudeatzen dituen kontratuen artean handiena haren zenbatekoari dagokionez.\n16.000tik gora lagun hartu ditu Agenda Gasteiztarraren kontu emateko standak, eta 3.000tik gora proposamen jaso, Gasteizko auzoetan barrena egindako ibilbidean\nKategoriak: Sailkatu gabea — Etiketak: 3.000tik gora proposamen, Agenda Gasteiztarra — Komunikazio Zerbitzua / Servicio de Comunicación — 12:45\nAlkateak positibotzat jo du ekimena, lehen aldiz egin delarik auzoz auzo kontuak emateko prozesua.\nEgokiro bete da helburua, zein baitzen udal-gobernuaren aginte-plana auzoetara hurbiltzea eta hiriaren etorkizuna zehazten lagunduko duten herritarren ekarpenak jasotzea. Joan den ekainaren 7tik uztailaren 4ra bitartean, hiri osoan izan da informazio- eta partaidetza-standa, Gasteizko Agendaren garapenaren inguruan kontu emateko. Guztira, 16.075 lagunek parte hartu zuten, eta 3.248 proposamen eta ekarpen jaso ziren. Horiek lantzen ari da orain Udala, erantzuna emateko.\nGorka Urtaran alkateak positibotzat jo du ekimena. Izan ere, lehen aldiz egin da kontu-emateko prozesua auzoz auzo, bizilagunengana hurbildu eta haien eskaerei erantzuteko. “Oso ona izan da esperientzia. Kalean jendearekin hitz egiteak gobernu-lana hobeto egiten laguntzen digu”, adierazi du. “Udala egiten ari den lanaren berri ematea eta pertsonen kezkak eta proposamenak ezagutzea erreferentzia bikaina da zenbait kontu zuzentzeko, beste batzuk lehenesteko eta egunez egun hobetzeko. Agintaldiaren erdian kontuak ematea eta ekarpenak jasotzea. Gasteiztarren eskutik dator hiria egiteko modurik onena”.\nJasotako ekarpenen zenbaketan, ekarpen gehien egin dituzten zonak Arriaga-Lakua, Zabalgana eta San Martin auzoak eta Mendizorrotzeko kirol-instalazioen kanpoaldea izan dira, baina eguraldiak eta standaren kokapenek izan dute eraginik partaidetza-mailan.\nAdin-tarteei dagokienez, nabarmentzekoa da 70 urtetik gorakoen lankidetza, nahiz eta 41 eta 70 urtetik beherako tarteetan ere partaidetza handia izan den.\nHerritarrek interesik handiena erakutsi duten arloei dagokienez, hauek nabarmendu beharra dago: kaleak eta argiztapena mantentzea (% 24,3), berdeguneak (% 21,2), trafikoa eta mugikortasuna (% 19,45), garbiketa (% 19,2) eta garraio publikoa (% 14,6).\nOro har, partaidetza handia izan da eta proposamen ugari bildu dira. Orain, ekarpen eta eskaera zehatzak tramitatze-bidean daude, ahalik eta eskari gehienei erantzuterik izan dadin. Emaitza on hori ikusirik, agintaldian zehar ekimenari jarraipena ematea da udal-gobernuaren asmoa.\nKomunikabideentzako akreditazioa, abuztuaren 4rako\nKategoriak: Oharrak — Etiketak: Komunikabideentzako akreditazioa — Komunikazio Zerbitzua / Servicio de Comunicación — 12:10\nUdaltzaingoak eta Ertzaintzak zaintza-zerbitzu berezi bat egingo dute abuztuaren 4ko arratsaldean, Andre Maria Zuriaren plazara sartzea ekiditeko, horietan biltzen baita jende gehien txupinazoaren inguruan; izan ere, aurten ez da jairik izango, osasun-larrialdiaren ondorioz.\nGasteizko udalaren eta Eusko Jaurlaritzak inguruko sarbideak kontrolatuko ditu 16:30etik 19:00etara, koronabirusaren hedapena errazten duten jende-pilaketak ekiditeko asmoz.\nInguru mugatu horretara sartu nahi duten hedabideek mezu bat bidali beharko dute pjimenez@vitoria-gasteiz.org abuztuaren 3ko (asteartea) 17:00ak baino lehen, eta datu hauek zehaztu\nBetetzen duen lana (kazetaria, argazkilaria, kameraria…):\nNahi izatera, delako kazetariak abuztuaren 4an egingo duen lanari buruzko informazio gehiago eman daiteke.\nAbuztuaren 4an (asteazkena), akreditazioa duten komunikabideek inguru mugatuan sartzerik izango dute, Loma Jeneralaren plazako kontrol-gunetik.\nKazetariek agenteek emandako jarraibideak bete beharko dituzte uneoro.\nGasteiz hegoaldea eta Larragorri parkea uholdeetatik babesteko proiektuari ekiteko bidea urratzen ari da Gasteizko Udala\nKategoriak: Prentsa oharrak — Etiketak: Batan eta Zapardiel ibaien uholdeetatik babesteko proiektua, URA Uraren Euskal Agentzia — Komunikazio Zerbitzua / Servicio de Comunicación — 11:36\nBeste bultzada bat eman dio Udalak Gasteiz hegoaldea eta etorkizuneko Larragorri parkea Batan eta Zapardiel ibaien uholdeetatik babesteko proiektuari. Ura Uraren Euskal Agentziak lan horiek egiterik izan dezan beharrezko ziren hainbat tramite egin ditu Udalak azken egunotan. 6,3 milioiko inbertsioa izango dute lan horiek, Eusko Jaurlaritzak finantzatuta, eta dagoeneko lizitazioan daude.\nEremu horretan aurreikusitako jarduketen barruan, 130.551 metro kubikoko edukiera izango duen ura biltzeko esparru bat sortuko da, Batan eta Zapardiel ibaiak hartzeko obrak egingo, eta jasotzen den emaria Ehari ibaira bideratuko. Horri guztiari esker, Gasteiz hegoaldeko uholde-arriskua murriztuko da, gaur egun Krispiñako araztegira iristen den emaria murriztuko eta, aldi berean, ingurune osoaren ingurumen-hobekuntza nabarmena lortuko. Esku-hartzearen barruan sartzen da, halaber, kutsatutako lurzoruak kentzea.\nHain zuzen ere, proiektu horrekin zerikusia duten bi dosier onetsi ditu gaur goizean Tokiko Gobernu Batzarrak. Lehenak, URArekin obrak gauzatzeko hitzarmena sinatzeko aukera emango gu —entitate horrek ordainduko du kostuaren % 100—. Udal Gobernuak gaur goizean onetsitako bigarren dosierrak, berriz, Lasarteko legar-hobietan aurreikusitako esku-hartzeak eragindako ondasun eta eskubideak desjabetzeko tramieei ekitea ahalbidetuko du. Eragindako ondasun eta eskubideen zerrenda jendaurreko informaziora aterako da, ALHAOn argitaratuz. Ondoren, banan-banan jakinaraziko zaie eragindako ondasun eta eskubideen titular gisa ageri direnei, alegazioak aurkezterik izan dezaten.\nUdalbatzaren uztailaren 23ko bilkuran onetsitako Hiri Antolamenduko Plan Orokorraren aldakuntzaren behin betiko onespenari esker izango da posible desjabetze-prozesu hori. Izan ere, behin betiko onespena eman zion udalbatzak Gasteizko Hiri Antolamenduko Plan Orokorraren egiturazko xedapen aldaketari, zeinek azpiegitura hidraulikoen eta telekomunikazio azpiegituren kalifikazio xehatuak definituko baitu eta, aldi berean, azpiegitura hidraulikoen sistema orokor bat mugatuko Lasarteko legar-hobien inguruan.


La vida del ‘humano del bosque’ en Borneo, Indonesia | Cursos de Verano UPV/EHU\nOrangutanak, edo "Basoko Gizakiak", bere habitataren zati handi bat galdu du: Borneo eta Sumatrako basoak. Karmelek bere esperientzia kontatuko digu, 17 urte baino gehiago eman baititu orangutanak erreskatatzen eta berreskuratzen, habitatera itzultzeko.\n1999 eta 2015 artean, Borneoko 100.000 orangutan baino gehiago desagertu ziren, habitata galdu eta zatitu zelako, isileko ehizagatik eta espezie basatien legez kanpoko salerosketagatik. Gainbehera hori geldiarazten ez bada, 2025erako biztanleriaren % 82 desagertuko dela kalkulatzen da. International Animal Rescue (IAR) erakundearen helburua tximino handi horien zein Borneoko beste espezie batzuen desagerpena saihestea da, tximino sudurrandia eta pantera lainotsua, kasurako. Bukit Baka Bukit Rayako Parke Nazionalaren kontserbazio-programa baten bidez babestu nahi dituzte. Parke Nazional hori babeserako balio handiko baso tropikaleko eremu bat da (200.000 hektarea), "Borneoko bihotza" izeneko eremuan dagoena.\nKarmele Llanok BBVA Fundazioaren Biodibertsitatea Zaintzeko Munduko Saria saria jaso du Borneon orangutanak berreskuratzeko egindako lanagatik. Gainera IAR Indonesiako burua da, orangutanak eta mehatxatutako beste espezie batzuk kontserbatzen dituen erakundea, eta gaur egun 270 pertsonak baino gehiagok lan egiten dute bertan. Bere taldearekin batera, 50 erreskatatutako orangutan baino gehiago naturan berriz sartzea lortu dute. Gainera, erakunde horrek tokiko komunitate indigenen osasuna, hezkuntza eta enplegua bultzatzeko programa bat sortu du, tximino handi horien mende dagoen Borneoko ekosistemaren hondatzea geldiarazteko.\n“La vida del ‘humano del bosque’ en Borneo, Indonesia“\nKarmele Llano Directora de la organización IAR (International Animal Rescue) Indonesia y Premio Mundial a la Conservación de la Biodiversidad de la Fundación BBVA.


naiz: Iritzia | Opinión - Iruña-Veleia, egia oraindik falta\n2020 URR. 26\nEliseo Gilen aurkako epaiketan bere eta bere taldearen jokabidea epaitu da, eta ez Iruña-Veleiako ostraken egiazkotasun eta balio historikoa, oraindik zientifikoki ez guztiz determinatua.\nIruña-Veleia auzian, gaur egun, lau gai daude nire ustean: ehundaka ostraken egiaztapen zientifikoagoa, Eliseo Gil eta kideen epaiketa, Gabixolaren gose greba, eta Euskal Herriko hedabide eta jendearen jokabidea.\nOstrakak egiazkoak edo faltsuak diren asko eztabaidatu da 2008tik hona. Aditu akademiko ofizialistek euren ebaluaketak egin dituzte: estratigrafikoak, linguistikoak eta ikonografikoak batez ere. Badirudi ostraka batzuk faltsuak direla, eta epaiketan auzipetu batek ere aitortu zuen. Are gehiago, gure gaurko begi ez-adituekin begiratuz, horietako hainbatek nahiko modernoak direla dirudite.\nBaina denak al dira faltsuak? Arabako Arkeologia Museoan kutxatan gordetako asko, garbitu eta aztertu gabeak ere faltsuak al dira? Akademiko ofizialistek egindako azterketak eta erabilitako teknikak gai al dira ostraken faltsutasuna zientifikoki frogatzeko? Badirudi ezetz, hainbat ikertzailek adierazi duten arabera.\nHorregatik, Iruña-Veleia Argitu mugimenduko kideek eskatzen dute ostraka-lagin bat «Arkeometrian adituak diren Europako laborategietan aztertzea» berme zientifiko guztiekin, eta arkeologo entzutetsu eta independentek «indusketa kontrolatuak egin ditzatela» grafitoen tokian. Erakundeei egindako eskari hau, jadanik sinatu dute 144 pertsona ezagunek eta 2.215 herritarrek (ikus Iruña-Veleia Argitu webgunea). Baina ez erakundeek ez alderdi politikoek ez dute erantzunik eman.\nEliseo Gil eta bere lankideen aurkako epaiketa-prozesua bere bidea egiten ari da eta helegitearen fasea zabaldu da. 2020 ekaineko sententziak erruduntzat jo zituen, iruzurra eta grafito batzuen faltsutzea egiteagatik. Baina Eliseo Gilen aurkako epaiketan bere eta bere taldearen jokabidea epaitu da, eta ez Iruña-Veleiako ostraken egiazkotasun eta balio historikoa, oraindik zientifikoki ez guztiz determinatua.\nHain zuzen ere, Joxemari Lejardi «Gabixola», bere gose grebarekin, azterketa zientifiko determinanteak eta definitiboak egitea eskatzen ari da. Laurogeita gehiago egun daramatza gose greban; pertsona batek, injustiziaren aurrean, eduki dezakeen borroka-tresna etikoenetakoa erabiltzen, bakearen alorrean bortitzenetakoa.\nPenagarria da konturatzea, euskal hedabideek oso arreta txikia eman diotela gose greba honi. Euskarazko prentsan ere informazio gutxi, eta zerbait argitaratu dutenean, Gabixolaren lagunek eskatuta. Uste dut Euskal Herri abertzalean marjinatu egiten direla herri-borroka txikiak, aparatu sindikal-politikoek ez onartuak. Berdin gertatu zen EHUko irakaslego propioaren aldeko borrokan.\nBi mila pertsonak baino gehiagok sinatu du Iruña-Veleia Argitu manifestua; horietako asko goi maila akademiko eta kulturalekoak. Baina, aldi berean, nabari da euskal/euskarazko «intelligentsia» kritikoak beste alde batera begiratzen duela, eta Gabixola pertsonaren gose greba bost axola zaiola; barre eta iseka egiteraino agian.


Aktibo finkoa eta aktibo zirkulatzailea – Gizapedia\nAktibo finkoa enpresak bere ekoizpen-prozesuan epe luzera, urtebetetik gorako epe bati begira zehatzago, baliatzen dituen aktiboen multzoa da, hala nola makinak, eraikuntzak, ibilgailuak eta lanabesak. Aktibo zirkulatzailea berriz, enpresak ekoizpen prozesuan guztiz kontsumitu edo eraldatu egiten dituen lehengai, material eta produktuek osatzen dute. Egia esan, aktibo finkoa kontsumitu eta xahutu ere egiten da ekoizpenean, baina epe luzera; kapital finkoaren xahutze edo balio galera hori amortizazio ekonomikoaren bitartez jasotzen da kontabilitatean. Egun, finko/zirkulatzaile terminologiaren ordez, ez korronte/korronte terminomak hobesten dira.


OKEko emakumezkoen taldea Donosti Masters CUP 6. edizioan | El Diario Vasco\nOiartzunOKEko emakumezkoen taldea Donosti Masters CUP 6. edizioan\nTxapelketaren amaieran, OKEko taldea sariarekin. / GOIZARIN\nGOIZARINOIARTZUN. Miércoles, 12 junio 2019, 08:59\nPasa den asteburuan, OKEko emakumezkoen talde batek parte hartu du Donosti Masters Cup 2019 Futbol Beteranoko txapelketa Internazionalaren 6. edizioan. «Emakumezkoen kategorian, lehenengo fasean bost talde aurkeztu ginen: Eibar, Intxaurdi, Aztarnak eta Oiartzun talde euskaldunak eta Madrileko Olympia taldea», adierazi du Eli Lizasok, Oiartzun taldeko jokalariak. Taldeetan 35 urtetik gorako jokalariak bazeuden ere, «35 urtetik beheragoko bi jokalari sartzeko aukera zegoen», gaineratu du.\nPasa den larunbat goizean jokatu zituzten lau partida, Donostiako Anoetako Miniestadioan eta laurak irabazi zituzten Oiartzun taldeko jokalariek.\nLehen fasea amaitu ostean, Miniestadioko jantokian bildu ziren jokalariak indarrak hartzeko, non haien jokaldi eta emaitzez hitz egiteaz gain eguraldi paregabe batez gozatzeko aukera izan zuten.\nFinala, berriz, Eibarren aurka jokatzea egokitu zitzaien eta nahiz eta hasierako fasea 1-0 irabazi , finalean 1-0 galdu zuten. Hortaz, Oiartzun taldeak bigarren postua eskuratu du Donosti Masters Cup 6. edizioan. Zorionak!


Old hegazkina - Rikoooo\nBateragarria X-Plane 9.22rc1 eta gehiago. Hau errusiar hegazkin zaharra da, kalitate onekoa, barnealdea 3D-n modelatuta dago. Oso errealista eta fidagarria add-on. Hegalak desmuntatu / muntatzeko tresna koadroa erabili ... Irakurri gehiago\nTamaina 27.6 MB\nDownloads 2 398\nEgiteko zoragarria X-Plane 9.70 (gutxienez) ez da probatu X-Plane 10. Kokaleku birtuala, 2D panelak, benetako soinuak eta lau testura ditu. Dokumentazioa irakurtzea gomendatzen da (italieraz) eta erreferentzia egiten zaizu koktelaren funtzio desberdinak kontrolatzeko. Messerschmitt Bf 108 T ... Irakurri gehiago\nTamaina 19.6 MB


Espainiako etxeek 20,4 euro gastatu zituzten batez beste Interneten 2003ko hirugarren hiruhilekoan | Consumer\nEspainiako etxeek 20,4 euro gastatu zituzten batez beste Interneten 2003ko hirugarren hiruhilekoan\nGastuaren erdia baino gehiago ADSL bidezko sarbideei dagokie\nInterneterako sarbidea duen Espainiako etxe bakoitzak 20,4 euro gastatu zituen, batez beste, Sarean 2003ko hirugarren hiruhilekoan, Red.es enpresa-erakunde publikoak egindako “Espainiako etxebizitza-segmentuan telekomunikazio-zerbitzuen eta informazioaren gizartearen eskaerari buruzko azterketa”-ren arabera.\nJuan Costa Zientzia eta Teknologia ministroak aurkeztu du gaur ikerketa, eta gastuaren erdia baino gehiago ADSL bidezko banda zabaleko Interneteko sarbideei dagokiela azaldu du (110,8 milioi euro). Urrutiago geratzen dira beste sarbide-teknologia batzuk, hala nola ohiko telefono-lineak (63,9 milioi), kablea (36,8 milioi) edo RDSI linea digitalak (0,6 milioi).\nOrdaintzen duten dirua konpentsatzen dien galdetuta, elkarrizketatutako Interneteko erabiltzaileen %52,2k uste du nahikoa jasotzen duela; laurdenak dio gutxi jasotzen duela eta bederatzi erabiltzailetik batek oso gutxi jasotzen duela.\nBestalde, azterlanak Espainian lehen aldiz aztertzen ditu teknologia berriek etxean duten garapen-maila islatzen duten adierazleak, eta adierazten du 3,5 milioi etxek (lautik batek) Interneterako sarbidea dutela, ia heren batek banda zabaleko konexioen bidez.\nEra berean, esan du ordenagailuak% 43,4 gehiago sartu direla etxeetan, eta eramangarria nabarmen sartu dela, ia hamar etxetik batean.\nSarerako sarbideari dagokionez, %55 etxetik konektatzen da, %36 lantokitik edo %16 ikastetxetik; %15 ziberkafetegietan, eta hogei erabiltzailetik bat sarbide publikoetan konektatzen da.\n“Spam” eta birusak\nSegurtasunari dagokionez, spam-ak (%15,3) birus informatikoak (%14,8) baino gehiago kezkatzen ditu internautak. Hala, elkarrizketatutako erabiltzaileen %43,6k spama jaso du, eta %41,5ek birusen bat bidali diote. Horien atzetik daude ordenagailua behar ez bezala erabiltzea (% 13), ekipoan urrunetik sartzea (% 9), posta elektronikora baimenik gabe sartzea (% 7,6), beste zerbitzu batean sartzea (% 1) eta on line kontuetako iruzurrak (% 0,1).\nEkipoak babesteko, lau internautatik ia hiruk birusen bat dute instalatuta, hamarretik lauk pasahitzak erabiltzen dituzte eta seitik batek suebakiak ditu. Gutxien erabiltzen direnak dokumentuen enkriptatzea (%6,6) eta ziurtagiri digitalak (%4,3) dira.\ngasto-eu hogares-eu Internet-eu


naiz: agenda - Presoen aldeko Futbol 7 txapelketa\nPresoen aldeko Futbol 7 txapelketa\nEuskal presoen aldeko Futbol 7 txapelketa ekainaren 15ean jokatuko da Hendaian, Ondarraitzen. Ekimenak hamaseigarren edizioa beteko du euskal errepresaliatuei languntza eskaintzeko asmoz.\nTxapelketako lehen partiduak goizeko 08:30eatik aurrera jokatuko dira. Behin bukatuta, ekitaldi nagusia ospatuko da, 14:00ak aldera, eta ondoren, bazkaria. Jaiak arratsaldean jarraituko du elektrotxaranga saioarekin. Eta 20:00etan, sari banaketaren ondoren, kontzertuak izango dira.


Donostia 2016 | Jarraipen Batzordeak dio bide onetik doala\nJarraipen Batzordeak esan du Donostia 2016 bide onetik doala\nGarrantzia kendu dio zuzendari nagusia oraindik izendatu ez izanari, eta behin betiko programazioa abenduan prest egotea espero duela adierazi du.\nHautsi egin da Donostia 2016ren aldeko adostasuna Legebiltzarrean\nJaurlaritzak arretaz jagongo du Donostia 2016 egitasmoa\nEspainiako Gobernuak Donostia 2016rekiko kezka agertu dio Europari\nXabier Paya izango da Donostia 2016ko kultur koordinatzailea\nIzagirrek Europa Donostia 2016ko lanak ezagutzera gonbidatu du\nEuropar Batzordeko lantaldeak baikortasun mezua zabaldu du\nEuropako Hiriburutzen Jarraipen eta Aholkularitza Batzordeak esan du Donostia 2016 "bide onetik" doala. Batzorde horretako ordezkariak "ziur" agertu dira datozen sei hilabeteetan proiektu gehienak definituta egongo direla, eta abendua baino lehen behin betiko programazioa finkatuta egongo dela. Bestalde, Batzordeak garrantzia kendu dio zuzendari orokorra oraindik izendatu ez izanari.\nHain zuzen ere, Steven Green eta Ulrich Fuchs Batzordeko bi ordezkariak Donostiara egin dute bidaia, Europako Batzordeko Gloria Lorenzorekin batera, eta bilerak egin dituzte hainbat eragilerekin. Ondoren, prentsaurrekoa eskaini dute, Juan Karlos Izagirre Donostiako alkate eta Donostia 2016 Fundazioko presidentearekin batera.\nAgerraldi horretan, Greenek esan du proiektuarekiko "gogo bizia" ikusi duela, eta erakundeen aldetik "konpromiso handia".\nAlkatearen kudeaketak piztutako kritiken inguruan galdetuta, Batzordeko ordezkariak esan du "arriskutsua" izan daitekeela kritika horiek "etengabeak eta arrazoirik gabeak" baldin badira, horrek "hiriaren izen onari kalte egingo liokeelako". Kritika horiek joko politikoarekin lotu ditu, eta proiektuak "finantzaketa mailan konpromisoa" duela azpimarratu du.\n"Kultur hiriburu izan diren hiri guztiek izan dituzte krisi uneak faseren batean", gaineratu du.\nGreenek azaldu duenez, "hainbat aholku eta bitarteko" eskaini dizkiote Donostiari, ohikoa denez. Halaber, horren arabera, Gabonen aurretik gertatuko denak mugatuko ditu neurri handi batean 2016ko proiektuak, eta, beraz, egitasmoa oso une garrantzitsuan dagoela nabarmendu du.\n"Zuzendaritza taldeak elkarrizketa zuzena izan beharko du bere aliatuekin", adierazi du. "Programazioaren zatirik handiena urtea bukatu aurretik zehaztu beharko da", gaineratu du.\nBestalde, Donostia 2016 hautagaitzak aurkeztutako txostenaren "kontzeptuari eutsi" egin behar zaiola esan du.\n"Iragana iragana da. Orain etorkizunaz hitz egiteko garaia da, Donostiako hiriburutzak ondorengoei utziko dienaz hitz egiteko garaia", adierazi du Greenek.


Lehenbizikoz, nazioartean | Kirola | Berria\nEskaladako euskal selekzioak beste mugarri bat ezarri du: larunbatean debuta egin zuen nazioarteko proba batean, Ingalaterran. Zazpi eskalatzailek ordezkatu zuten selekzioa.\nSheffielden euskal selekzioarekin aritu diren eskalatzaileak. ESKALADAKO EUSKAL SELEKZIOA Tamaina handiagoan ikusi\nAurten zazpi eskalatzaile joan gara Euskal Herritik, baina etorkizunean gehiago eramatea espero dugu». Sergio Delgadoren hitzak dira, eskaladako euskal selekzioko hautatzailearenak (Gasteiz, 1995). Larunbata egun berezia izan zen selekzioarentzat, estreinakoz nazioarteko lehiaketa batean hartu baitzuen parte. Sheffielden izan zen (Ingalaterra), The Rab Climbing Works festibalaren barruan.\nEuropan jokatzen diren txapelketa ezagunetako bat da Sheffieldekoa. Leedsekin batera, eskaladaren gune nagusi da Sheffield Ingalaterran. Urtero, han elkartzen dira Europa guztitik joandako eskalatzaile onenetakoak. Euskal selekzioko seikoa ere ez zen nolanahikoa izan: Mikel Linazisorok, Eneko Carreterok, Andoni Espartak, Haizea Osesek, Ainhize Belarrek eta azken urteetan txapelketa jokatu den leku berean bizi den Eder Lombak osatu zuten. Eskalatzaile gazteak dira, gogor ari dira lanean, eta etorkizun oparoa dute.\nHaiekin batera izan zen Delgado ere. «Izugarrizko asteburua izan da guretzat. Gainera, larunbata egun historikoa izan zen eskaladako euskal selekzioaren historian. Lehenbizikoz lehiatu gara nazioartean euskal selekzioaren elastikoarekin. Inoiz ez genuen aukerarik izan selekzio moduan kanpoan lehiatzeko, gehienbat, Europako txapelketetan edo munduko txapelketetan Espainiako selekzioarekin lehiatzera derrigortuta gaudelako», azaldu du Delgadok.\nNazioartean selekzio gisa lehiatzeko ofizialtasunik ez dagoen arren, urtean badira lehiatzen uzten duten hainbat master, esaterako, Arcokoa (Italia) eta Sheffieldekoa bera. Euskal selekzioak, ordea, orain arte ez zen han lehiatu.\nEz dira txapelketa ofizialak, baina selekzio gisa parte hartzen uzten duten txapelketak dira biak ere. Hasieran, Darmstadten (Alemania) jokatzen den Studio Bloc txapelketara ziren joatekoak euskal selekzioko kideak, baina, beste kasu askotan bezala, pandemiagatik bertan behera gelditu zen txapelketa hori.\nBlokeko diziplinan lehiatu behar izan ziren hara joan ziren ia 260 eskalatzaileak. Oso txapelketa irekia da Sheffieldekoa, eta, horretan, beste zortzi herrialdetako eskalatzaileak ere bildu ziren asteburuan, esaterako, alemaniarrak, frantziarrak, eskoziarrak, irlandarrak, lituaniarrak eta Britainia Handiko selekziokoak.\nGoi mailako txapelketa\nMaila handiko txapelketa izanik, sorpresak izan ziren eskalatzaileen artean. «Urtero Munduko Kopan lehiatzen ibiltzen diren asko gonbidatzen dituzte parte hartzera; aurten, esaterako, Alex Megos alemaniarra eta Will Bosi eskoziarra bertan ziren, baina askotan ez dira finalera ere pasatzen. Aurten ere goi mailan lehiatzen ibiltzen den lituaniar bat finaletik kanpo geratu da. Maila handiko txapelketa da», azpimarratu du Delgadok. Euskal eskalatzaileek gertutik bizi izan zuten lehiaren maila eta gogortasuna, jokoan jarri ziren 30 blokeetan. Lehen postuetatik urrun geratu ziren.\nMaximillian Milne eta Ayala Kerem izan ziren irabazleak. Euskal selekzioko gizonezko eskalatzaileen artean, Andoni Esparta izan zen onena; 22. sailkatu zen. Carretero 24. izan zen, Linazisoro 30., Lomba 31., eta Delgado 43. Emakumeen artean, Ainhize Belarra 25. geratu zen, eta Haizea Osesek 30. tokian amaitu zuen txapelketa.\nBaina azken sailkapenak izan ziren gutxienekoa Euskal Herritik joandako eskalatzaileentzat. «Asko borrokatu behar izan dugu denak Sheffielden egoteko». Delgadok argi dauka gauzatzea hainbeste kosta den parte hartzeak jarraipena izan beharko lukeela epe motzean. Horretarako, dagoeneko Frantzian jokatzen diren mota horretako beste bi txapelketetara begira jarrita dago, haien artean, urrian Oloronen jokatzen diren eskaladako 24 orduak. Baina ez da dena txapelketa izan Sheffielden igarotako lau egunetako egonaldian. Lehiaz harago, beste horma eta rokodromo batzuetan eskalatzeko aukera izan dute, eta eskalatzaile berriak ezagutu dituzte. Alde horretatik, oso balorazio «positiboa» egin dute joandako eskalatzaileek.\nBaina lehen esperientzia horretatik etxera itzuli eta gero, gogoetarako ere hartu du denbora Delgadok: «Urte askotan Espainiako selekzioarekin parte hartu behar izan dugu. Baina guretzat handia da Euskal Herriko selekzio gisa lehiatzea. Denak pozik lehiatzen dira Munduko Kopan, baina euskal selekzioarekin aritzeak beste zerbait ematen dizu. Denok nahiko genuke euskal selekzio gisa lehiatu, eta sentimendu hori oso garrantzitsua da guretzat. Etorkizunean, aukera gehiago izatea gustatuko litzaiguke, eta, horretarako, ezinbestekoa izango da eskaladako euskal selekzioan sinestea».


Zine-Klub Gernika: hainbat Oscarretarako lehiakide denboraldi amaieran | Zinema | Pantaila handian\nYou are here: Home ∼ 2016 ∼ April ∼ 14 ∼ Zine-Klub Gernika: hainbat Oscarretarako lehiakide denboraldi amaieran\nLizeo Antzokian Zine-Klub Gernikak egiten ohi dituen saioak denboraldi honi dagokionez maiatzean bukatuko dira. Iaz eta aurten Oscar sarietan hautagai izandako film batzuk programatu dituzte denboraldia indartsu bukatzeko.\nIaz Cannesen kritika txunditu zuen filma, “El Abrazo de la Serpiente“, emango dute bariku honetan. Colombiak Oscar sarietara aurkeztu eta azken txanpan egon zen pelikulak “Quinzaine des Réalisateurs” zinemaldi paraleloan saria jaso zuen. Ciro Guerra zuzendariak zuri beltzean Amazoniaseko lehen esploratzaileak aurkeztu digu eta chamanekin topo egin zuten denborarekin. Kasu honetan protagonista Karamakate da, Amazoniako xaman boteretsu bat, oihanaren sakonean nahi duelako isolaturik bizi dena. Evan etnobotanikoa iristen denean galdutako amets ahalmenaren bila joango dira.\nDuela bi urte Estoniak “Mandarinas“ bidali zuen Oscar sarietara. Ez zuen irabazi baina hor izan zen finalisten artean. Zaza Urushade georgiarrak Georgia eta Abjasia arteko independentzia gerran girotu du istorioa. Duela 20 urte gertatutako pasarte batetik tiraka egiten du, baina unibertsal eta denbora gabe horietako diren istorioa. Jatorriz estoniarra den Ivo gerra atarian Georgian geratzea erabakitzen du mandarinak jasotzearren. Etxetik gertu bi soldadu zauritu jasoko ditu: bat Georgiaren alde borrokan, bestea Abjasia libre baten alde. Biak sendatu arte zaila izango da elkarbizitza. Datorren ostegunean, gaueko 20:30tan, emango dute filma.\nCanneseko film onenen artean zegoen Laszlo Nemes hungariarrak zuzendutako lehen film luzea. Hungariar zinemaren izen handienen, Bela Tarr zuzendariaren laguntzaile bisita txartelarekin iritsi zen Nemes Cannesera. Besterik ez. Edo agian txartel ezinhobea, bere “Saul Fia“ (Saulen semea) filmak kritika harrapatu baitzuen. Juduen holokaustoaren beste begirada bat da. Saulek, nazien menpe, sarraski eremu batean lan egingo du, urkoak “garbitzen”. Bat batean ustez semea duena ikusiko du. Kamara sorbaldan, plano motz askorekin, giro klaustrofikoa sortu du Nemesek. Askoren ustez Donostian FIPRESCI saria izan behar zuen. Baina “Mad Max“ek kendu dio ohore hori. Atzerriko hizkuntzan egindako Oscar sariaren aurtengo garaile da “El Hijo de Saúl” hau. Datorren ostiralean ipiniko dute.\nEskoziako BAFTA sarietan Pelikula Onena eta Zuzendari Onenaren sariak jaso zituen besteak beste “Starred Up“ (Convicto) 2013an. Gartzela girotutan, Eric Love, 19 urteko gaztea erreformatorio batetik helduen gartzela batera eramango dute. Han urte luzez preso dagoen aitarekin topo egingo du. David Mackenzie zuzendari finaren pean oso film interesgarria. Apirilaren 29an emango dute.\nEta Cannesen aurkeztu zen batetik hasi bagara, Cannesen ere estrenaldi mundiala izan zuen batekin bukatuko dugu. Lehen filmak biltzen ohi dituen “Un Certain Regard” sailean lehiatu zen “Nahid“ filmarekin amaituko baitute Zine-Klub Gernikakoek denboraldia maiatzaren 6an. Ida Panahandeh zuzendariak Iranen kontaezina ematen duen istorioa dakarkigu. Hamar urteko semearekin bizi da Nahid, emakume dibortziatu bat. Legeak dioenaren kontra aitak semea utzi dio berriz ez ezkontzearen baldintzapean. Guztiz maite duen gizon bat aurkitzen duen arte. Emakume zuzendari honen lehen lanak Cannesen “Un Certain Regard” saria eskuratu zuen beste film batekin batera. Eta Bratislavan eta Chicagon ere saritu zuten.\nPosted in Zineklubak Tagged "El Abrazo de la Serpiente", "El Hijo de Saul", "Mandarinas", "Nahid", "Saul Fia", "Starred Up", Ciro Guerra, David Mackenzie, Ida Panahandeh, Laszlo Nemes, Zaza Urushade


admin, Author at leihoa.info - Page 219 of 248\nGaurtik urtarrilaren 5era arte Gabonetako parkea irekita egongo da Kandelazubietako kiroldegian. Ordutegia, 11:00etatik 14:00etara eta 17:00etatik 20:00etara izango da, hilaren 5ean izan ezik, goizez bakarrik zabalduko baititu ateak. Sarrerak euro bi balio ditu. Gainera, 0 eta 2 urte bitarteko umeentzat…\nKandelazbeta Kiroldegia, Umeen parkeaLeave a comment\n2017 December 31, Sunday adminKirolak, Sarrera, Uncategorized, Waterpolo\nLos chicos quedan en el 16º lugar de la clasificación masculino El C.N Barcelona ha ganado la V Be Water My Friend de la categoría junior masculina tras imponerse al C.N Terrassa por 2-10 en la gran final. En la…\nLeioa WLB, Lloret de Mar, V BWMF CupLeave a comment\n2017 December 30, Saturday 2017 December 30, Saturday adminLeioa, Sarrera, Uncategorized\nBerrogeita hamar lagun bildu dira euskal preso eta iheslarien urteko azken ostiraleko konzentrazioan Iparragirre Zeharbideko Bulebarrean, guztien etxeratzea eskatu dutelarik. Era berean, Imanol Iparragirre preso larriki gaixoaren egoera salatu dute bertaratutakoek, beraren askatasuna eskatuz. Konzentrazioaren bultzatzaileek hurrengo egunetan burutuko diren…\nAzken Ostirala, Basauriko kartzela, Ibon Iparragirre, Preso eta iheslarien aldeko topa, U13Leave a comment\nZer berri? :: “Infrasoinuak”, Berri Txarrak\nInfrasoinuak deritzo Berri Txarrak taldearen estudioko 9. diskoari. Infrasoinuak deritzo era berean, diskoa aurkezteko aukeratu dugun lehen singleari. Infrasoinuak ikusi gura ez ditugun alarma gorriak dira, iritsi ahala baztertzen ditugun ahaireak, zarata estonagarriaren azpian entzun ditzakegun doinuak. Diskoa Bill Stevensonek…\nBerri Txarrak, Infrasoinuak, Zer berri?Leave a comment\nZer berri? :: “Luhuso. ETAren armagabetze zibilaren kontakizuna”, Enekoitz Esnaola\nEuskal gatazkan bakegintzarako mugarri izan zen Aiete: jarduera armatua utzi zuen ETAk. Luhuso ere izan zen gogoangarri: haren armagabetzearen lehen ekinaldia izan zen. Hurrengo mugarria, Baiona: guztiz desarmatu da ETA, 2017ko apirilaren 8an; Aieteko bake konferentziatik bost urte eta erdira.…\nArmagabetzea, ETA, LuhusoLeave a comment\nAurrekoa 1 … 218 219 220 … 248 Hurrengoa


Ibilgailuen zerga legeak utzi beste igoko dute eta ura %5,16 - Aretxabaleta - Goiena.eus\nIbilgailuen zerga legeak utzi beste igoko dute eta ura %5,16\nMirari Altube 2009-10-06 15:31\nAtzo, hilak 5, egindako ezohiko osoko bilkuran onartu zituen udalbatzak 2010eko ordenantza fiskalak. Ez zen samurra izan, baina, gobernuak aurkeztutako proposamenarekin ez zirelako ados azaldu gainerako alderdiak: EA, PSE-EE eta Ezker Batua-Berdeak –EAJko zinegotzirik ez zen izan–.\n2010erako onartutako ordenantzen arabera ibilgailuen zerga igoko dute, legeak uzten duen guztia –ibilgailu txikienek igarriko dute gehien–. Zaborrak ez du igoerarik izango eta ura %5,16 igoko du ur kontsortzioak. Hondasun higiezinen gaineko zerga %5 igoko dute etxebizitzei dagokienean; %3,2 nekazal lurrei dagokionean; eta industri lurrek ez dute izango igoerarik (balore katastrala bakarrik, %1).\nEzker Batua-Berdeak esan zuen diru sarrera berriak bilatu behar direla, telefono mugikorren enpresei zerga ezarri, esaterako. Gainera, esan zuen jarduera ekonomikoaren gaineko zerga igo beharko litzaiekela enpresa handiei, hau da, urtean 2.000.000 eurotik gora fakturatzen dutenei. Aralarrek onartu egin zituen proposamenok eta %3 igotzea jarduera ekonomikoaren gaineko zerga erabaki zuten.\nEusko Alkartasunako kideek ordenantzen aurka bozkatu zuten gastuak zelan murriztu gestionatzeko ezer ez duelako egin Udal gobernuak eta datorren urteko aurrekontuak gertatzen ere ez delako hasi. Alderdi sozialistako zinegotziak, ostera, abstenitu egin ziren gaia ez zegoelako behar bezala landuta.


Zer da Open Data? | OpenData\nOpen Data herritarrek informazioa eta datuak eskuragarri izan ditzaten mundu mailan gero eta indar gehiago hartzen ari den ekimena da. Administrazioak dituen datu publikoak modu estandar eta berrerabilgarrian argitaratzean oinarritzen da, eta ondorioz, administrazioen gardentasunean eragiten du. Hori da Open Data Gobernu Ireki politikei zuzenean lotuta egotearen arrazoia, administrazioen gardentasuna ahalbidetzea, hain zuzen.\nArgitaratzen diren datuek gordinik egon behar dute, ongi egituratuak eta formatu ezberdinetan, edozein pertsona edo enpresak kontsultatu, berrerabili, birbanatu edo balio erantsia duten zerbitzuak gara ditzan.\nOpen Government Working Group-en arabera, hauek dira argitaratutako datuek bete behar dituzten ezaugarriak:\nPublikoak: Izaera publikoko datuak.\nZehaztasuna: Datu gordin eta prozesatu gabeak, ahalik eta xehetasun maila handiena manten dezaten.\nEguneratuak: Argitaratutako datuen koherentzia, zehaztasuna eta gaurkotasuna bermatu behar da.\nIrisgarriak: Ez du egon behar datuotarako sarrera murrizketarik.\nAutomatizatuak: Giza esku-hartzerik gabe, ordenagailuak prozesa ditzan egituratuak egon behar dute. Horretarako XML edo CSV moduko formatuak erabil daitezke.\nErregistro gabe: Aurrez erregistratu beharrik gabe eskuragarri egon behar dute.\nIrekiak: Formatu estandarrak erabiltzea gomendatzen da, jabego gabeak eta erakunde edo erreminten jabetza menpekotasunik ez dutenak.\nAskeak: Datuak eskubide, patente eta copyright-etatik aske egon behar dute, baita beste arau batzuen araberako pribatutasun, segurtasun eta abantaila murrizketarik gabe ere.\nAdministrazioen gardentasuna ahalbidetzearekin batera, datuon berrerabilpena bultzatzea da Open Data filosofiaren helburu nagusiena. Datuak Open Data erara askatuta norbanako nahiz enpresek datu hauek edozein unetan eta edozein tokitatik eskuragarri izatea ahalbidetzen da. Modu honetan, datuak bere horretan kontsultatzeaz gainera, balio erantsia duten produktu eta zerbitzu digitalak garatu edota informazioaren ulergarritasuna errazten duten bistaratzeak sor ditzakete, besteak beste.


Zenbaki esterikoa Kimikan definitzea\nZenbaki estereoaren definizioa eta kalkuluak\nZer da zenbaki esterikoa eta nola zehaztu?\nZenbaki estereoa molekula baten atomo zentralari loturiko atomoen kopurua da, eta erdiko atomoari atxikitako bikote solteak .\nMolekula baten zenbaki esterikoa VSEPR (valence shell electron pair repulsion) teorian erabiltzen da molekula baten geometria molekularra zehazteko.\nZenbaki estereikoa nola aurkitu\nLewis egitura erabili zenbaki esterikoa zehazteko. Zenbaki esterikoak elektroi bikotearen antolaketa ematen du valentzia elektroi bikoteen arteko distantzia maximizatzen duen geometriarako.\nBalentzia elektroien arteko distantzia handitzen denean, molekularen energia bere egoera baxuena da eta molekula konfiguraziorik egonkorrenean dago. Zenbaki esterilikoa formula hau erabiliz kalkulatzen da:\nZenbaki esterikoa = (atomo zentraleko elektroi bikote bakarreko kopurua) + (atomo zentralari loturiko atomo kopurua)\nHona hemen mahai erabilgarri bat, lotura-angelua elektroien arteko banaketa maximizatzen duena eta orbita hibrido hibridoa ematen duena. Ideia ona da loturaren angelu eta orbitalen bidez ikasteko, azterketa homogeneo askotan agertzen baitira.\nZenbaki estereikoa eta orbita hibridoa\nS # lotura angelua orbital hibridoa\n4 109.5 ° sp 3 orbital hibrido (4 orbital guztira)\n3 120º sp 2 orbital hibridoak (3 orbital guztira)\n2 180 ° orbital hibridoak (2 orbital guztira)\n1 angelurik gabe s orbital (hidrogenoaren S # 1 dauka)\nZenbaki Zenbakizko Zenbakizko Adibideak\nMetano (CH 4 ) - Metanoak 4 hidrogeno atomoekin eta 0 bikote solteekin loturiko karbonoak dira. Zenbaki estereikoa 4 da.\nUra (H 2 O) - Urak oxigenoari loturiko bi hidrogeno atomo ditu eta 2 bikote solteak, beraz, zenbaki esterikoa 4 da.\nAmoniakoa (NH 3 ) - Amoniakoa ere 4 zenbaki esteriko bat dauka, nitrogenoari loturiko 3 hidrogeno atomo dituelako eta 1 bakarreko elektroi bikoteak.\nEtilenoa (C 2 H 4 ) - Etilen 3 atomo lotu eta bikote solteak ditu. Kontuan karbono lotura bikoitza. Zenbaki esterikoa = 3.\nAcetylene (C 2 H 2 ) - Karbonoak lotura hirukoitza dute. Bi atomo lotu eta bikote solteak daude. Zenbaki estereoa = 2.\nKarbono dioxidoa (CO 2 ) - Karbono dioxidoa konposatu baten adibidea da. Bi lotura bikoitz ditu. Karbonoari loturiko 2 oxigeno atomo daude, bikote solteak ez baitira, beraz, zenbaki esterikoa 2 da.\nVSEPR Teoria Laburpena\nbonding / orbital\nelektroi bikoteak elektroi bikoteak geometria molekularra forma lotura angeluaren adibidea 4 / 0tetrahedraltetrahedral109.5 ° CH 4 3 / 1tetrahedraltrigonal piramidal107 ° NH 3 2 / 2linearbent104.5 ° H 2 O4 / 0trigonallinear180 ° CO 2 3 / 0planartrigonal planar120 ° CH 2 O\nGeometria molekularra begiratzeko beste modu bat da molekularen forma esleitzea zenbaki esterikoaren arabera:\nSN = 2 lineala da\nSN = 3 trigonal planarra da\nSN = 4 tetraedroa da\nSN = 5 da trigonal bipyramidal\nSN = 6 octaedroa da\nKimikako legeen laburpen azkar bat\nOinarrizko definizio ahula eta adibideak\nSistema Kimikoaren Open Definition\nIzozte Puntuen definizioa\nKargaren definizioa eta adibideak (Fisika eta Kimika)\nZer dira erradioaktibitateak?\nEraginkorra Nuklearraren kargaren definizioa\nAlkali metalaren definizioa\nKimikako murrizketa definizioa\nTeoria deduktiboa eraikitzea\n8-Ball Pattern - Drill Instructor-ekin\nAldizkari eta aldizkari islamiko nagusiak\nKonpositore Nazionalista nabarmenak\nRaggedy Ann eta Raggedy Andy biltzen\nBigarren Mundu Gerra: Douglas SBD Dauntless\nApirilaren hilean idazle bikainen inguruko zalantzak\nYork College GPA, SAT eta ACT datuak\nDefinizio anfotikoak eta adibideak\nTop 10 U2 80ko hamarkadan egindako abestiak\nNola dohain sartzea lortu "New York-en" ikuspegia\nMoral Panicaren definizioa\nUnibertsitate berotu batean bizi zara\nThe Mighty Handful: Bost Errusiar Konpositore Nazionalistak\nLeísmo eta 'Le' erabilera\nEstatu Batuetako unibertsitatean ikasketak egiteko bekak\nZer da Sonnet bat?\nKongresuaren zeregina Estatu Batuetako Kanpo Politikan\nNola egin Kristalak?\nKorean War: USS Lake Champlain (CV-39)\nKirol Psikologiako Igerilariak aholkuak - Edukien aurkibidea\n7 galdera egin ditzakezun kontrola migratzeko Estatu Batuetan\nPing-pong pilota baten abiadura maximoa


Makers, Compagnie L'Alakran\nAsteartea, 2022(e)ko martxoak 15 - Asteazkena, 2022(e)ko martxoak 16\nMakers argiaz, denboraz eta maitasunaz ari den antzezlan bat da, komikotasun erabatekoaren eta emozioei eustearen artean dabilena, zentzugabekeriaren eta egiaren artean. Poetikotasuna eta filosofia nahasten dituen ikuskizuna, bizirik iraun dutenentzako eskuliburu gisakoa, errealitatean dugun ibilbideari irtenbideak ematen saiatzen dena.\nMaker direlakoen betekizun funtsezkotik sortu da pieza: ikertzea, argia egiteko. "Detektibeak gara, sentigarriaren azpiko sentigarriaren bila gabiltza, soluzio poetikoa aurkitu nahi diogu errealitateari", azaltzen du Azkuna Zentroko artista elkartu honek. Horren emaitza eszenaratze hau da, non "duo komiko" batek gai klasikoak jorratzen baititu: maitasuna, denbora eta argia, umore hunkigarriarekin nahasian. Hala, beste ikuspuntu bat ematen digute ertz eta itxura lauso eta zalantzazkoak dituen garai hauskortu honetako egunerokotasunaz.\nBeren proposamen eszenikoan, bereizi egiten dituzte alderdirik epikoena, batetik, non antzerkia "espioitza modu bat baita, mundua zainpean edukitzeko ikerketa", eta alderdi barnekoiagoa, bestetik, "sentigarriaren azpian ezkutaturiko sentigarria atzeman nahian". L'Alakran konpainiaren lanen ildoko ikuskizuna, Oscar Gómez Matak zuzendua.\nSorkuntza eta zuzendaritza: Oscar Gómez Mata Interpreteak: Juan Loriente y Oscar Gómez Mata Testuak: Agustín Fernández Mallo, Rodrigo García y Oscar Gómez Mata Lankidetza artistikoa: Delphine Rosay Antzezle lankidetza: Espe López Argiaren Sorkuntza eta zuzendaritza teknikoa: Leo García Soinu sorkuntza: Aymeric Demay Musika: Aymeric Demay, Las Colombinas, Carnival in Coal, Hiroki y Mi-yan, Novedades Carminha, Anton Bruckner Espazio eszenikoa: Vanessa Vicente Jantziak: Doria Gómez Rosay Ekoizpena eta administrazioa: Aymeric Demay Banaketa: Compagnie L'Alakran/ Carlota Guivernau Koproduzioa: Compagnie L'Alakran, Azkuna Zentroa Alhóndiga-Bilbao, Théâtre Saint-Gervais-Genève, Théâtre populaire romand - La Chaux-de-Fonds. Laguntzaileak: Pro Helvetia, Loterie romande, Fondation Ernst Göhner.


Chattooga konderria (Georgia) - Wikipedia, entziklopedia askea.\nChattooga konderria (Georgia)\nChattooga konderriaren kokapena AEBtan\n34° 29′ N, 85° 21′ W / 34.48°N,85.35°W / 34.48; -85.35Koordenatuak: 34° 29′ N, 85° 21′ W / 34.48°N,85.35°W / 34.48; -85.35\n811,54 km2 (%99.93)\n0,57 km2 (%0.07)\nChattooga konderria (ingelesez: Chattooga County) Georgiako konderri bat da, Ameriketako Estatu Batuetan. Hiriburua Summerville da. 2010eko zentsuaren arabera 26.015 biztanle zituen, Chattooga kilometro koadroko azaleran.\nChattooga konderriak 812,11 kilometro koadro ditu. Horietatik 0,57 ura dira. Beste 811,54 lurra dira. Biztanleria dentsitatea 0,03 da.\n2010eko zentsoan bizi ziren 26.015 pertsonetatik 22.632 txuriak edo hispanoak dira. Horietatik hispano edo latino kategorian 1.043 dira. 2.886 beltzak edo afroamerikarrak. 48 amerikar natiboak ziren eta 2 Hawaii edo Pazifikoko irletako natiboak. 108 asiarrak ziren. Bestelako arraza bat kategorian 24 biztanle daude. Bukatzeko euren burua arraza bat baino gehiagotan 315 pertsonek kokatzen zuten.\nMultimedia: Chattooga County, Georgia\nOrriaren azken aldaketa: 13 abendua 2019, 22:53.


Pedagogian lizentziatua naiz. Baina orain haur hezkuntza egin nahiko nuke. Unibertsitatera sartzeko notak ez dit ematen eta arratsaldez lana dudanez, goizez izan beharko lukete klaseek. Non egin dezaket haur hezkuntza, goizez eta presentziala izanik? eskerrik asko — Unibertsitatea.Net\nPedagogian lizentziatua naiz. Baina orain haur hezkuntza egin nahiko nuke. Unibertsitatera sartzeko notak ez dit ematen eta arratsaldez lana dudanez, goizez izan beharko lukete klaseek. Non egin dezaket haur hezkuntza, goizez eta presentziala izanik? eskerrik asko\nAinhoa Pozo Lizaso,\nUnibertsitatea.net Iparrorratza Zerbitzua - 2010/03/31\nKaixo, Ainhoa Pozo Lizaso:\n1. Pedagogian lizentziatua naiz eta orain Haur Hezkuntza gradua egitea nahi dut, baina unibertsitatera sartzeko notak ez dit ematen\nZure kasuan, hainbat aukera dituzu:\nUnibertsitate pribatuen eskaintza begiratu: Unibertsitate hauetan ez da gutxieneko nota zehazten eta plaza kopurua eskaria-eskaintzaren arabera mugatzen dute. Haur Hezkuntza gradua eskaintzen duten unibertsitate pribatuen web guneen helbideak erantzunaren 2. puntuan aurkituko dituzu.\nEuskal Herritik kanpo dauden unibertsitateen eskaintza begiratu: Zuk daukazun selektibitateko notarekin beste unibertsitate batzuetan sartzeko aukera izan dezakezu. Euskal Herritik kanpo Haur hezkuntza gradua eskaintzen duten unibertsitateen gutxieneko notak ezagutzeko hemen klik egin dezakezu.\nSelektibitateko nota igo: Nota igotzea nahi dutenek, hurrengo ikasturtean hautaprobara nota igotzera aurkeztu daitezke. Eta hautaproba gaizki egin ezkero ez zaie nota jaisten. Hau da, nota berdina mantentzen da edo altuagoa lortu daiteke, baina ez dute nota jaisten. 2009/10 ikasturtean selektibitate froga berria dago, gai honi buruzko informazio gehiago Iparrorratza orientazio-zerbitzuko galdera honetan aurkituko duzu. Eta UPV/EHU web guneko sarbide orrialdean, Unibertsitaterako sarbideari buruzko informazio gehiago aurkituko duzu: hautaprobari buruzko informazioa, sartzeko egutegia, matrikulaziorako eta sarbiderako informazioa eta abar.\nBigarren gradua moduan ikasi: Psikologia lizentziatura edo hezkuntzarekin zerikusia duen beste titulazio bat eginda dutenentzat (Gizarte hezkuntza, Irakaslea beste espezialitate batean edo Pedagogia), Mondragon Unibertsitatean (Huhezi fakultatea) erdibide bat eskaintzeko asmoa dute. Hau da, irakasgai asko baliokidetzen direnez, eskola orduak murriztu egiten dira, arratsaldez emango lirateke eskolak (astean 2 egun) eta hiru urtetan gradua eskuratzeko aukera egongo litzateke. Gai honi buruzko informazio ziurra eskuratzeko gure aholkua galdera hau Mondragon Unibertsitateak ikasleentzat duen zuk galdetu, guk erantzunon line zerbitzura bidaltzea da.\n2. Non egin dezaket Haur Hezkuntza gradua, goizez eta presentziala izanik?\n2010/11 ikasturtean Bolognako prozesua martxan izango da Euskal Herriko unibertsitate guztietan eta Haur Hezkuntza gradua unibertsitate hauetan egin dezakezu modu presentzialean:\nMondragon Unibertsitatean (Eskoriatzan).\nUPV/EHUn hiru campusetan (Bilbon, Donostian eta Gasteizen).\nBegoñako Andra Mari Irakasleen Unibertsitate eskolan (Deustuko Unibertsitateari atxikitutako ikastegia)(Bilbon).\nUPV/EHU eta UPNA unibertsitate publikoak dira eta beste hirurak pribatuak.\nBeste aukera bat, ikasketak libretik egitea litzateke, horrela ez zenuke ordutegiaren muga izango.\nEuskal Herrian ezin dezakezu Haur Hezkuntza gradua libretik ikasi. Unibertsitate guztietan titulazio hau presentziala da baina Bolognako erreforma dela eta baliteke ohiko irakaskuntza metodoak aldatzea. Gai honi buruzko informazio zehatza eskuratzeko, ikasketak egitea nahi duzun unibertsitateko idazkaritzan galdetzea gomendatzen dizugu.\nEuskal Herritik kanpo berriz, Haur Hezkuntza gradua libretik egiteko aukera duzu on line modalitatean. Aukera hau ikasturte honetan eskaini du lehen aldiz Universidad Internacional de la Rioja (UNIR)\nunibertsitateak. Unibertsitate honek Lehen Hezkuntza gradua eta Haur Hezkuntza gradua on line eskaintzen ditu irakasle ikasketetan:\nIrakaslea, Lehen Hezkuntza gradua\nIrakaslea, Haur Hezkuntza gradua\nUNED unibertsitatea pentsatzen ari da baita magisteritza ikasketak distantzian eskaintzea etorkizunean, baina ez du aurreikusten 2011/12 ikasturtea baino lehenago ematea. Informazio gehiago\nGuk ez ditugu aukera gehiago ezagutzen Haur Hezkuntza gradua libretik egiteko, baina Bolognako prozesuarekin egunetik egunera aldaketak egoten direnez, Consumer eta Educaweb web guneak aztertzea gomendatzen dizugu.


San Isidro Azokak adin oroko herritarrentzako egitaraua eskainiko du igandean - Aiara - Aiaraldea.eus\nSan Isidro Azokak adin oroko herritarrentzako egitaraua eskainiko du igandean\nAitor Aspuru Saez 2022-05-11 17:40\nAbereak dira protagonista nagusiak San Isidro Azokan. / Aiaraldea.eus\nBi urteko etenaldiaren ondoren, San Isidro Azokak Arespalditza hartuko du igande goizean eta eguerdian. Lehen sektoreari lotutako jaiak umeentzako zein helduentzako jarduerak izango ditu.\nPandemiak bi urteko hutsunea utzi eta gero, San Isidro Azokak Arespalditza beteko du berriro. Nekazaritza eta abeltzaintza hizpide duen egitasmoa 8:00etan hasiko da Pirinioetako Behi Arrazako VI. Txapelketarekin. Sari banaketa 13:30ean egingo dute.\nBehi mota horiek ez ezik, bestelako abereak -ahuntzak, ardiak, astoak, eskualdeko oiloak , untxi erraldoiak...- ere ikusgai egongo dira 9:30etatik aurrera, baita tokiko produktuak eta makineria ere.\nHaurrentzako puzgarriak jarriko dituzte 11:00etatik 14:00ak arte eta, gainera, antzezlana ere egongo da 12:00etan, Yijaaa izenekoa.\nErakusketak eta totemak\nBestalde, zeharkako gai garrantzitsuak landuko dituzte goiz osoan. Landa eremuko emakumeen egoera islatuko dute Euskadi-Cuba elkartearen eskutik, Euskal Herriko zein Kubako esperientziak jorratuz. Arespalditzako Gizarte Etxean egongo da ikusgai erakusketa.\nAnimalien erakustaldia, umeentzako ekintzak, gastronomia eta berdintasunaren zein ingurumenari buruzko erakusketak eskainiko dituzte, herri kirolak ahaztu gabe.\nHorrez gain, ingurumenaren garrantzia ere mahai gainean jarriko dute. Bi totem bidez azalduko dute nola birziklatu behar den. Begirale bat ere egongo da goizean zehar, gaiari buruzko zalantzak argitzeko.\nLiztor asiarraren inguruko beste erakusketa bat ere aurkeztuko dute, kontzientzia sortzeko espezie inbaditzaile horren presentziaren kontra.\n12:00etako mezaren ondoren, tokiko produktuak dastatzeko parada emango dute txosnan 13:00etan. Ordu erdi beranduago, aldiz, herri kirolek hartuko dute protagonismo osoa.


Pilota | Kirol berriak\nCategory Archives: Pilota\nXabier Euzkitze: ‘Amets Urrutia’\nBizitzaren edozein alorretan ere oso zail gertatzen da gorenera iristea. Lan asko bakarrik ez, aparteko dohain bat ere behar izaten da horretarako, inon ikas eta eros ez daitekeena: berezkoa. Denak bazituen, baditu, Migel Mari Urrutiak. Halere, erremontea utzi eta Mexikora joatea erabaki du, emaztearen familiak egin dion lan eskaintzari baiezkoa emanik. Galarretan lehen partidak jokatzen dituztenek miraz eta inbidiaz begiratu izan diote, eta haiei kosta egingo zaie Saldiastarraren erabakia ulertzea. Baina bai, buruz buru zein atzelari gisa hainbeste distira duen izar handia itsasoaren beste aldera doa, herri txiki batetik munduko hiririk handienera. Aldaketa bortitza, inondik ere.\nErabaki ausart hori edonork ulertuko zukeen kirolari bizitzaren hondarrean hartua izan balitz, erremontista gisa egin beharrekoak eginak balitu. Migel Marik 28 urte besterik ez du, ordea. Sasoirik hoberenean deliberamendu hori hartzeko, espezialitate eder hori bizi izaten ari den krisiari erreparatu beharra dago, ezbairik gabe. Egoera ekonomiko orokorrak nabarmen erasan dio erremonteari. Oriamendi enpresa ahalegin guztiak eta bi egiten ari da, jende gehixeago erakartzea lortu du, baina apustuek ez sinesteko beherakada izan dute, eta horiek ez dira edozein moduz lehenera etorriko. Erdira etorrita ere!\nTestuinguru horretan, Urrutia urrutira doa. Bi saski daramatza, badaezpada. Izan ere, Migel Marik ongi daki munduak egunero bira oso bat ematen duela eta, zer gerta ere, itzulerako aterik ez du itxi nahi. Erremontezaleek nabarituko dute pilotari bikain eta mutil zoragarri horrek utziko duen hutsune handia. Hutsuneak hutsune, denek opa diote gauzak ongi joan dakizkiola, hartutako erabakiaz damutu beharrik ez dezala izan. Eta damutuko balitz, beti geratuko zaio Galarreta.\nThis entry was posted in Pilota, Xabier Euzkitze and tagged Amets Urrutia on 10 February, 2012 by Marcos Gonzalez.\nNeska pilotari txapeldunak\nHementxe dekozue bideo polit bat, bertan neskak pilotan. Nork esaten du pilota gizonezkoen kirola dela? I\nIkusi, entzun eta ikasi:\nThis entry was posted in Pilota on 20 January, 2011 by campo.ivan.\nKubako bi pilotari desagertu dira Pauen!!!\nThis entry was posted in Pilota on 5 October, 2010 by campo.ivan.\nBinakako Txapelketa: Finalerdiak, irabazten hasten garrantzitsua\nThis entry was posted in Pilota on 3 March, 2010 by campo.ivan.\nBinakakoa hastear da!\nLiga profesionalak erabaki du azkenean binakako txapelketaren aurreneko jardunaldiko egutegia. Lehiaketa Eibarren errege egunez hasiko da eta ez Tolosan errege bezperan.\nAurreneko jardunaldiko egutegia honako hau da:\nUrtarrilak 6, Eibar, Berasaluze.Begino/Gonzalez-Laskurain\nUrtarrilak 9, Labrit, Irujo-Beroiz/olaizola I-patxi ruiz\nUrtarrilak 10, Eibar, Titin-Pascual/Olaizola II-Mendizabal II\nUrtarrilak 11, Tolosa, Xala-Zubieta/Bengoetxea-Beloki\nThis entry was posted in Pilota and tagged Binakakoa on 4 January, 2010 by blogs eitb.\nOlentzerok ardoa ekarri die Aspeko pilotarie\nSan Fermin txapelketa irabaztearen truke 1.200 botila eman dizkiote Erriberriko Marco Real upategian.\nSan Ferminetan irabazitakoa gaur jaso dute Aspeko pilotariek Marco Real upategian, Erriberrin, 1.200 ardo boteila San Fermin txapelketako erronka irabaztearen truke.\nEnpresako pilotari gehienak elkartu dira Erriberrin. Giro aparta eta besteak beste Lau t’erdikoan eginiko lanaz topa egiteko aukera. Urte berriarekin batera hasiko den Binakakoan hain emaitza ona lortzea zaila izango da.\nThis entry was posted in Pilota on 16 December, 2009 by blogs eitb.\nLau t’erdiko finala….. ¡Acojonante!\nThis entry was posted in Pilota and tagged Vaya Semanita on 11 December, 2009 by WP, el blog.\nLau t'erdiko finala….. ¡Acojonante!\nThis entry was posted in Pilota and tagged Vaya Semanita on 11 December, 2009 by campo.ivan.


Anaitasuna, 198 zk., 1970-10-30\nIzan ere, 1870. urtean, urriak hogei egun zituela, italiarrek bretxa ireki zuten «Porta Pia» delakoan; eta Aita Sainduak, «Quirinale» jauregia utzita, Vatikanoan sartu behar zuen, bere burua gatibutzat jarririk.\nEhun urteko hau kasik ohargabe iragan da, hainbeste gudu eta gertakariren artean; baina bere inportantzia ba du, dudarik ez, gaurko Elizaren kenkarekin zerbait —bai eta asko ere— zer ikusirik duelako.\nEsan dezagun bidenabar, Elizaren kenka garrantziduna dela, ez bakarrik kristauentzat, bai eta munduko hiritar guztientzat ere. Modu berean, komunisten aldaketak eta gorabeherak guztioi interesatzen zaizkigu, eta are gehiago kristau garenoi.\nEliz krisien aurrean bildurrik daude kristau asko. Fedearen sailean dena galdurik dagoela uste dute, zeren Elizaz eratu zuten irudia hautsita baita.\nAgustin Sainduaren eskutitz batzuetan irakurtzen denez, holako zerbait gertatu zen bostgarren mendean, Erromako inperioaren galtzapena eta hondamendia kristautasunaren bukaera iruditzen zitzaielako kristau askori. Eliza eta Erromako inperioa bat zirela uste zuten, orain Eliza eta zibilizazio burgesa gauza bera direla kristau askok uste duten bezalaxe. Bata bestea gabe iraunkor izatea ezin uler dezakete.\nGaurko egunean Eliza pobre bat eskatzen dugunok, hainbeste bidegabe, maltzurkeria eta konpromisotatik libre izan dadin Eliza bat eskatzen dugu. Baina eskari honek ohitura txar eta aurreritzi askorekin egiten du topo. Honelako aldakuntza hau oso gaizki ikusia da, munduko boterea maneiatzen dutenen aldetik batez ere. Beren makinaren errota edo engranaje bat gehiago izan dadin Eliza bat oso pozez onartzen dute. Baina injustizia eta opresioa argi eta garbi kondenatzen duen benetako Eliza libre bat ikusi ere ez dute gura.\nHortik omen dator kontserbadore batzuen bildurra. Berauek uste dute, fede guztia galduko dela, erlijioak forma berriak hartzen baldin baditu, eta, batez ere munduko boteretsuen faborea edo laguntza Elizak galtzen baldin badu.\nUrte askogarrenean ere, beti esaten zitzaien umeei eskoletan, Aita Saindua giltzapean zegoela; eta haren liberazio eta askatasunaren alde otoitz egiten zen elizetan. Baina, orain, ehun urteko honetan, Erromaren galtzea «probidentziaren xede eta deseinu bat» izan zela esan berri du, Paulo VI.aren izenean, Dell'Acqua kardinalak, eta gertakari horrek Elizari «gaurkotasunaren kontzientzia hartzera lagundu ziola» esan ere.\nBide horretatik, Eliza garbituta, sendotuta eta askatuta aterako da gaurko kenkatik, nahiz eta denbora honetako botereen aldetik guztiz gabetuta gelditu.


Ezarpena - Pasaia\nAparkaleku berria Antxon/\nAparkaleku Sistema Berria\nPasaiako Udalak Antxoko lurgaineko aparkaleku plazak berrantolatuko ditu, bertakoei lehentasuna emateko, herriko merkataritza bultzatzeko eta herrigunean trafikoa gutxitzeko helburuarekin.\nHerriguneko lurgaineko aparkaleku plaza guztiak (gaur egun libreak direnak) bertakoentzat izango dira sistema berriarekin, Hamarretxeta kaleko 24 plaza Salbu. Horietan txandakako gunea jarriko da 8:30etik 19:00etara (gehienez ere 30 minutuko txandak), herriko merkataritza sustatzeko.\nZamalanetarako plazak eta arrazoi bereziengatik beste xede batzuetarako erreserbatutakoak bere horretan utziko dira, leku eta ordutegi berberekin.\nAparkalekuen ¾ bertakoentzat gordeko da, eta ¼ kanpotik datozen bisitarientzat utziko da. Gelasio Aranburu kalea (Oarso eta Kulpeldegi artean) norabide bikoa bihurtuko da, Luzuriagako aparkalekura sarbidea errazteko. Luzuriagako gune horretan ezingo da zazpi egunez baino gehiagoz aparkatu, aparkalekua ez dadin beste udalerrietara joateko aldirietako aparkaleku bihurtu.\nNOR DA BERTAKOA?\nPasaiako Udalak baldintza batzuk betetzen dituzten antxotarrei zuzenean banatuko die bertakoentzako txartela. Gehienek txartela jaso besterik ez dute egin beharko.\nAdministratiboki donostiarrak diren pasaitarrek ere txartela eskuratzeko aukera izango dute. Udaletxean edo orri honetan bertan eskuragarri dagoen Formularioa bete, eta errolda-agiriarekin batera aurkeztuez gero, egun gutxitan izango dute txartela, baldin eta Udalarekin inolako zorrik ez badute.\nIbilgailua eta jabea Pasai Antxon helbide berean erroldatuta egotea, edo ibilgailua establezimenduaren helbidean erroldatuta egotea.\nJabeak Udalarekin zorrik ez izatea.\nIbilgailuaren dokumentazioa eguneratua izatea.\nNOLA IZANGO DA EZARPENA?\nBaldintzak betetzen ez dituztenei baldintzak bete bezain laster emango zaie txartela, eta administratiboki donostiarrak direnei, formularioa entregatu eta handik egun gutxira.\nOtsailean eta martxoan kaleak margotu eta moldaketa-lanak egingo ditugu. Lan horien ondorioz sor daitezkeen eragozpenen berri emango dugu.\nGuztia prest dagoenean, bando baten bidez jakinaraziko da, eta martxan jarriko da sistema. Hortik aurrera, lanean jarraituko dugu, sistema hobetzearren, betiere herritarren ongizatea helburu izanik.\nNoiz: Otsailaren 23tik 27ra bitartean\nOrdutegia: 9:00-13:00 / 17:00-20:00\nNon: Azokan, Udaltzaingoaren egoitzan\nOTSAILAK 23: A – CERVERA\nOTSAILAK 24: CHAIR – GIMÓN\nOTSAILAK 25: GOMEZ – L\nOTSAILAK 26: M – P\nOTSAILAK 27: Q – Z\nESKARIA (PDF editagarria)


Festak – Irunero\n2020(e)ko uztailak 7 No Responses\nJai ezohiko batzuek Irunen utzitako irudiak\n2020. urteko San Pedro eta San Martzial jaiak normaltasun berriak markatutako murriztapen eta segurtasun neurriengatik markatuta egon dira. Festa garaian ohikoak diren jende pilaketak saihesteko, hiriko elkarte kulturalek Irungo kaleetan antolatu ohi dituzten ...\nEkaineko hilabetea iritsi aurretik hasten da Irungo Kultura arloa hiriko jaietan zehar egingo diren ekintza eta ekitaldiak antolatzen. Pandemiaren eraginez alarma egoera ezarri zenean, berriz, ekitaldi asko bertan behera utzi eta aukera eskaintzen zutenak berr...\n2020(e)ko ekainak 22 No Responses\nFesten eragina hiriko merkataritza eta ostalaritzan\nPandemiaren ondorioz Irungo jaiekin lotutako ekitaldi gehienak bertan behera gelditu ostean, kaleetako festa giroa ezohikoa izango da. Hiriko merkatari eta ostalariek aurtengo jai ezohikoen eragina nabarituko dutela uste dute eta diru-galera garrantzitsuak era...\n2020(e)ko ekainak 19 No Responses\nSan Pedro eta San Martzial jaien inguruan ohikoa denez, Alde Zahar eta inguruko bizilagunek jai egunetan zehar erabili ahalko diren aparkaleku bono bereziak eskuratzeko aukera izango dute. Borja Olazabal, Mugikortasun arloko ordezkariak azaldu duenez, “2012....\nNerea Bermejo irundarra da jaiotzez eta 2020. urteko San Pedro eta San Martzialetako kartela sortzeko proposamena jaso zuen Kultura arloaren partetik. Pandemiaren ostean kartela hautatzeko ohiko lehiaketa berriro martxan jartzea ezinezkoa zela ikusita, egun Lo...\nGaztegunea San Pedro eta San Martzialetako jaien barnean gazteentzat antolatutako ekintzen bilgunea izango da beste urte batez. Ekintzak ekainaren 25etik 27era egingo dira eta, aurreko urteetan bezala, gazteei zuzendutako espazio berezitu hau Istillaga plazan,...\nIrungo 2.555 hiritarrek parte hartu zuten jaietako kontzertuen hautaketa prozesuan. Bozkaketan Dancing Queen Abba, ETS – En Tol Sarmiento eta Green Valley izan ziren talde bozkatuenak, nahiz eta azken orduko arazoak dela eta, azkenean Rosario izango da estat...


HasieraTURKEYMarmara eskualdea34 IstanbulIMM 'Imamoglu Metrobus Gelditu Masjid geltokia' albisteak ukatzen du\n20 / 09 / 2019 Levent Elmastaş 34 Istanbul, GENERAL, HIGHWAY, Pneumatikoen gurpileko sistemak, Marmara eskualdea, Metrobus, TURKEY 0\nibb imamoglu-k itxi egin du masjidaren berria\nIMM 'Imamoglu Metrobusek gelditu du Masjid Gelditu' albisteak gezurretan. 19 Iraila 2019-ek ez du hedabide batzuetan argitaratutako albisteak 'IMM itxita Mescid Uzunçayır Metrobus geltokia' izenburupean.\nKadıköy Uzunçayır metro autobus geltokian dagoen meskita, albisteen gaia da, irekita mantentzen da gurtza orduetan. Aplikazio honek bide beretik jarraitzen du 22.00 urtez.\nMasjidak batzuetan xederik gabe erabili nahi direlako, batez ere drogazaleak, segurtasun zaindariak eta herritarrak zailtasunak izaten dituzte. Hau da meskitak denboraren buruan itxita egotea.\nGainera, denboraz kanpo otoitz egin nahi duten beste herritarrentzat, beti dago irekita beste meskita. Langileak laguntza eskatuta.\nAipatutako masjidak ezartzearen xedea da herritarrak gurtzea ahalbidetzea. Zerbitzuak nahi bezalako erabilerarekin jarraitzen du. Ezarpena goian bezala egin da. Ez dago aplikazio berririk.\nTCDD-ek Haydarpaşa Disco News ukatzen du 04 / 01 / 2014 TCDD Haydarpasa Disco izan debekatzen Albisteak: Republic Turkia Zuzendaritza Turkish Estatuko Trenbideak (TCDD) beharrean, "Izan Haydarpasa Disco" albiste ukatu du. TCDD-ek egindako aitorpenean, ları Haydarpaşa Disco Becomes egunkarian argitaratutako berriak "adibide gisa aipatu zen. 6 mila edo hirurehun kilo, zuzendari nagusiaren agindua emanez. Abdülhak Şinasi Hisar-en liburuaren lehen paragrafoan bezala, albisteetan dena gaizki dago. Geltokia ez dago jendearentzat itxita, guztiontzat irekita. Gar-en bizargina maizter, egia, Haydarpaşa historikoa ...\nIMMek Bedrettin Mahallesik suntsitu egingo duela jakinarazi du 30 / 04 / 2014 IMMek Bedrettin Mahallesik eraitsi egingo dela jakinarazi dio. Berrietan egindako erreklamazioak ez dute egia islatzen. Plangintza eta Sazhane-Mecidiköy Havaray Line eskualdean Bedrettin auzoko 2 geltokiaren mugen barruan dago. Ibilbide hau igaroko den ardatza igarotzen den heinean, ez dago eraispenik edo desjabetzerik, geltokiak Ayni Alibaba kalean eta Bahariye kalean baitago. Unkapani zubia kentzean eta hodi pasabide batekin ordezkatzea ez da expropiazio edo eraispenik.\nTCDD-ek ISIS-eko trenak erostea ukatzen du 25 / 09 / 2014 TCDD-ek ukatzen du ISIS-k trenak lagundu diezaiola: TCDD-ek 'ISIS tankeko laguntzak' ukatzen du. Informazio ofizialen arabera, trenak ere ez du Sirian hilabetez joan. Room TV, Universal, Sözcü eta ezkerreko egunkarietako askok argazki bat non argitaratu zen non dagoen "ISIS tankeko laguntzak gezur bat izan ziren. Gerrillak trenak TCDDren ukapenarekin ustez bidalitakoen truke etorri ziren. Informazio ofizialen arabera, nahiz eta hilabete batzuetan, trena ez da Sirira joaten. Hür Haber-ekin TCDD funtzionarioek egindako ohar bat da. Gaur egun, Evrensel egunkarian argitaratutako albisteen berri ematen du: FIRAT News Haber-ek armak garraiatzeko albisteak.\nTCDD-ek Siria arteko mugan trenbide garraioa salatu zuen salaketak 02 / 10 / 2014 TCDD Siriako ukatu erreklamazioak Rail garraio dagokionez ere mugatik: Turkia Estatuko Trenbideak Zuzendaritza Nagusiak (TCDD) Administrazioan Errepublikako idatzizko adierazpen batean, hedabide batzuek non buruz Siria garraio mugan tren gorputzekin gezurrezko albiste, "TCDD azken bi urteetan, Irak eta Siria adieraziz atzerritik garraiorako yapmamaktadır.so inola bi urte herrialde honetan trena hego garraio yapılmamıştır.yurt Şenyurt, Mardin eta Nusaybin eguneroko batez besteko tren ikatz, eraikuntza-materialak (zeramika, teilak eta abar) eta janaria barne lerroan arabera, merkantzien egin bitartean, mugatik Mugikortasunagatik, garraio horiek duela bi aste bertan behera utzi zituzten.\nTCDD-ek ukatzen du abiadura handiko trenen eraikuntza Dent-en 20 / 10 / 2017 Anbulantzia eta salbamendu-talde ugarik eskualdera bidaltzen direla jakinarazi dute, Demirtaş auzoan dagoen Barbaros auzoko ondoan abiadura handiko tren baten eraikuntza prozesuan zegoela jakinaraziz gero. Albisteetan jakinarazi dugunez, gure agentziak Bursa-Bilecik Abiadura Handiko Trenaren proiektuan kolapsoa ez da gertatu. 60 biaduktua km-325 + 4-en Bursa-Bilecik Abiadura Handiko Proiektuaren azpian Bursa-Yenişehir azpiegituren eraikuntza eraikitzean soilik, 5 metroko altueran dagoen langile batek langile batek eraman zuen ospitalera.\nTCDD-ek Haydarpaşa Disco News ukatzen du\nIMMek Bedrettin Mahallesik suntsitu egingo duela jakinarazi du\nTCDD-ek ISIS-eko trenak erostea ukatzen du\nTCDD-ek Siria arteko mugan trenbide garraioa salatu zuen salaketak\nAvcılaren bidaiariek atzeratutako Metrokoa itxi zuten errepidea\n7 Urte Zaharra Trenez Bumped Quarter Trenak ixten du\nErrefuxiatuek trenbidea itxi dute Grezia-Mazedoniako muga batean\nCevizlimetrobusoko metroaren herritarrak matxinatu egin ziren


Cruz Roja-Gurutze Gorria – Gizlan\nCruz Roja-Gurutze GorriaGizlan2021-10-05T12:27:24+02:00\nGurutze Gorria webgunea\nGurutze Gorria, erakunde humanitarioa da, borondatezkoa eta interes publikokoa, eta hainbat jarduera egiten ditu.\nEspainiako Gurutze Gorriak egitura federala du, Tokiko, Eskualdeko eta Autonomia Erkidegoko Batzarrek eta Batzar Nagusi batek osatua.\nGurutze Gorriaren eta Ilargierdi Gorriaren Nazioarteko Mugimenduaren parte da. Mugimendu horren helburua, egoera bakoitzari dagokion arreta eskainiz giza mina arintzea da.\nUrola Garaiko herritarrei laguntzen die Gurutze Gorriak.\nTokiko erantzuna: orientatzea, ebaztea eta, ahal den neurrian, pertsonei zuzeneko arreta emateko informazioa eta laguntza ematea.\nGarraio egokitua: mugikortasun murriztua duten pertsonei erraztasunak ematea helburu duen zerbitzua.\nPrestakuntza-Formakuntza: Formakuntza zentro bat dute, LANBIDEren zentro laguntzaile gisa onartua. Langabetuei, langileei, enpresei, herritar guztiei eta erakundeko boluntarioei zuzenduta egiten dituzte prestakuntzak.\nPobrezia energetikoa. Eskualdeko udalen laguntzarekin, egoera ahulean dauden familiei laguntzen diete etxean oinarrizko hornidurak izan ditzaten, hala nola argia, gasa eta ura.\nOinarrizko produktuen banaketa. “Responde” proiektuaren barruan, Urola Garaiko Mankomunitatearekin lankidetzan, egoera ahulean dauden familiei eguneroko bizimodurako materiala eta oinarrizko produktuak eskaintzen dizkiete.\nLaguntza-produktuen mailegua. Gurpil-aulkiak, taka-takak… behar eta eskuratzeko aukerarik ez duten familiei edo noizean behin behar duten pertsonei zuzendua.\nPrebentzio neurriak. Urola Garaiko Gurutze Gorriak bere borondatez parte hartzen du eskualdeko hainbat jardueratan, larrialdietan jarduteko (anbulantzien zerbitzua) eta gizarte-jardueretan laguntzeko.\nGazteria. Eskualdeko gazteei zuzendutako jarduerak dinamizatzen ditu. Halaber, sentsibilizazio kanpainak egitea: GIBa, emakumearen eguna, genero indarkeria, ingurumena…\nBoluntarioak: Boluntarioak dira Gurutze Gorriaren motor nagusia. Gurutze Gorriaren printzipio eta balioen transmititzaile indartsuak dira gizartea aldatzeko eta eraldatzeko eragile gisa. Oinarrizko eskubideen alde dihardute, zailtasun arriskuan dauden pertsonen bizi baldintzen hobekuntza sustatuz.\nOsasun saila: Osasun fisikoa eta psikikoa sustatzearekin lotutako jarduerak (osasun mentala, adimen emozionala, elikadura osasungarria…)\nIngurumenaren aldeko jarduerak: Ingurumena sustatzen duten jarduerak eta kanpainak (pezcarillas, ura…)


zinema | Atera Hatzaparrak!!! :: JUDIMENDIKO GAZTE ASANBLADA ::\nzinema -en artxiboa\nMARTXOAK 13, ‘SHORTBUS’\nPosted in AISIALDIA, KULTURA with tags herri, judimendi, shortbus, zinema on 10 martxoa 2011 by kalegorrian\nIgande honetan (martxoak 13), ‘Shortbus’ pelikula izango dugu Judimendiko herri zineman. 11-S osteko New York hirian, Shortbus izeneko lokal batean kokatzen da istorioa. Bertan, sexua eta kultura alternatiboa uztartzen dira. James eta Jamie bikote homosexual bat dira, eta euren harremanari bizia emateko hura irekitzea pentsatzen dute. Horretarako Sophiarengana doaz, inoiz orgasmorik izan ez duen ezkondutako sexologoa. Aholkuen bila joan dira, baina Sophiari Shortbusera joateko gomendioa ematen amaituko dira…\nSexualitatea, identitatea, askapena, frustrazioa, harremanak, orgasmoak… Pelikula honen gaietariko batzuk besterik ez dira. Aukera paregabea beraz, momentu batean gelditu eta geure buruari galdera ugari egiteko. Ausartzen zarete?\nOTSAILAK 27: ‘La Noche de los lápices’\nPosted in AISIALDIA, ERREPRESIO, KULTURA with tags herri, judimendi, lapices, noche, zinema on 25 otsaila 2011 by kalegorrian\nIgande honetan, otsailaren 27an, ‘La noche de los lápices’ pelikula argentinarraren txanda da Judimendiko Herri Zinemako bigarren emanaldian. Pelikula honetan, Argentinako diktaduraren krimen ospetsuenetako bat ezagutzeko aukera dugu, ‘Arkatzen gaua’ edo ‘La noche de los lápices’ gisa izendatu zena. 1976 urteko irailaren 16ko gauean zehar, La Plata hirian (Argentina) sekundariako 10 ikasle bahitu, asteetan zehar torturatu eta kasu batzuetan desagerrarazi zituzten, autobuseko deskontua eskaintzen zuen boletoaren alde mobilizazio ezberdinetan parte hartu ostean. Urte batzuen ostean, gau hartan bahitutako baina bizirautea lortu zuen gazte baten testigantzari esker, Argentinako diktaduraren kapitulu ilunenetarikoa argitu ahal izan zen, liburu bat eta esku artean dugun pelikula hau sortu zirelarik.\nGure herrian, eta zehazki gure auzoan gazte askok eta askok pairatu behar izandakoak ez dira Argentinako diktadura beltz hartan gertatutakoetatik oso urrun. Igandeko bideoemanaldia izan dadila omenaldi hirukoitza: pelikulan omenaldia jasotzen duten ikasle jator eta eskuzabal haientzat; baita mundu osoan injustizia eta errepresioa jasan behar izan duten guzti horiei; eta, bereiziki, Judimendiko gazte errepresaliatu guzti guztientzat. Muxu handi bat zuentzat!\nOTSAILAK 13: ‘Piztera!’\nPosted in AISIALDIA, KULTURA with tags goaz, herri, iruñerria, judimendi, okupazioa, piztera, zinema on 7 otsaila 2011 by kalegorrian\nJudimendiko Herri Zinemako lehenengo emanaldia izango dugu igande honetan, otsailaren 13an, alegia. Iruñerriko okupazio mugimendua defendatzen eta bultzatzen duen ‘Iruñerria piztera goaz!’ ekimenak, Eguzki Bideoak proiektuarekin elkarlanean, ‘Piztera!’ dokumentala prestatu zuen, Iruñerrian 1985-2007 bitartean izandako okupazio esperientziak jasotzeko.\nIgandean, dokumental honen atal batzuk ikusiko ditugu, ondoren eztabaidatzeko eta Judimendiko Gaztetxea lortzeko bidean atera ditzakegun irakaspenak ateratzeko. Ziur interesgarria izango dela Iruñerriko lagunen esperientziaren berri izatea: gune askeen aldeko borroka eta ondoriozko errepresio neurrigabea… oso urrun geratzen ez zaigun istorioa.\n+INFO: «Piztera!»: Una mirada a 20 años de lucha por conseguir un espacio libre [GARA]\nBeraz, badakizue: bidali igande aspergarri ta sofa-zale horiek pikutara eta… ETORRI JUDIMENDIKO HERRI ZINEMARA!


Etxeko magdalenak txokolatezko txokolatearekin | Consumer\nEtxeko magdalenak txokolatezko txokolatearekin\n200 g de gozogintza-irina\n50 g de kakao purua, azukrerik gabea\n80 g de azukre\n80 ml de oliba-olio leuna\n8 g de legamia hauts\nlaranja erdiaren birrindu\nOntzi sakon batean arrautzak gehitu, laranja eta esne hotza gehitu. Dena lotuta dagoenean, bota oliba-olioa zapore leuneko, azukrea, legamia eta irina kakao puruarekin nahastuta. Multzo osoa arraunik gabe, pikorrik eta testura krematsuik gabe mugiarazi. Estali nahasketa eta utzi ordubetez leku fresko batean.\nMadalenen moldeetan kizkurrak jarriko ditugu, magdalenekin batera. Paper-molde bakoitza erdira bete, eta aurrez berotutako labean sartu behar dugu, 220º C-tan, bero gora, behera eta haizagailuarekin. Madalenak igotzen hasten direnean eta ohiko forma hartzen dutenean, labeko tenperatura 180º C-ra jaisten dugu, eta tenperatura horretan laberatu egiten uzten dugu. Madalenak egosteko 20 minutu inguru behar izaten dira.\nMadalenak igo eta harrotu direnean, ez lehenago, labea ireki eta mamituta daudela egiaztatzen dugu. Prest daudela jakingo dugu, brotxeta batekin ziztatzen baditugu eta barrutik garbi irteten bada. Labetik atera eta sareta batean jarri, lehenbailehen hoztu daitezen.\nIdeia bat: madalena bakoitzaren barruan, laberatu aurretik, txokolate beltzezko ontza bat jar daiteke, erdian urtu dadin.\nGantz asea 8g 39%\nMadalenak errezeta gozo-gozoa dira, edozein ordutan jateko modukoak. Kasu honetan, laranja eta txokolatearekin, zapore berezia eta atsegina eskaintzen digu. Madalenak burdina, proteinak, kaltzioa, zuntza, potasioa, iodoa, magnesioa, sodioa, fosforoa eta A, B3, B9 eta K bitaminak dira. Laranja eta txokolatea gehitzean, C, A, B7, B9 eta K bitamina ugari batzen dira, baita kaltzioa, zuntza, potasioa, iodoa eta fosforoa ere. Kaloria asko dituen errezeta kalorikoa da, eta, beraz, noizean behin eta neurrian kontsumitzea gomendatzen da.


XXI. menderako aieneak | Kultura | Berria\nXXI. menderako aieneak\nBeth Gibbons Portishead taldeko abeslariak berriz interpretatu du Henryk Gorecki konpositore poloniarraren 'Hirugarren Sinfonia', 1976an orkestra eta soprano batentzat idatzia.\nBeth Gibbons, 2014an eman zuen kontzertuaren entsegu batean. BERRIA Tamaina handiagoan ikusi\nPortisheaden laugarren diskoa inoiz iristen ez dela, eta Geoff Barrow soinu bandak idaztera eta Beak proiektura bideratuta dagoen honetan, Beth Gibbons kantariaren itzulera erabateko ezustekotzat har liteke. Ez da gutxiagorako. Portisheaden hirugarren eta (oraingoz) azken estudioko diskoa, Third, duela 11 urte argitaratu zuten, eta geroztik High-Rise filmerako Abba-ren S.O.S. kantuaren bertsio bat besterik ez du grabatu Gibbonsek. Horregatik, ezinbestean hartu behar da ezustekotzat pop musikak inoiz eman duen ahotsik ederrenetako baten itzulera; are gehiago popetik eta ezagun egin zuen trip-hop zinematografikotik urrundu, eta Henryk Gorecki konpositore poloniarraren (1933-2010) obra sinfoniko baten babesean bueltatzen bada: Symphony Nº 3.\nHain zuzen ere, 2014ko azaroaren 29an Varsoviako Operaren Antzokian eman zuten kontzertua jasotzen du diskoak. Han bildu ziren, Gibbonsekin batera, Polish National Radio Symphony Orchestra, eta Krzystof Penderecki horren buru. Gibbonsek berak azaldu duenez, Portisheadek Krakoviako (Polonia) Sacrum Profanum Festivalen emandako kontzertu batean sortu zitzaion Goreckiren obra interpretatzeko aukera. Filip Berkowicz jaialdiaren sustatzaileak proposatu zion Goreckik 1976an idatzitako lan ezaguna zuzenean abestea, eta Gibbonsek ahotsa erregistro ezberdin batean probatzeko ariketa gisa hartu zuen eskaintza. Izan ere, hala Portisheaden diskoetan nola Rustin Manekin 2002an argitaratu zuen disko bakarrean (Out of Season), Gibbonsek kantari bikaina dela erakutsi du, baina Goreckiren sinfoniak ahotsaren lanketan pauso bat aurrerago egiteko balio behar zion.\nGoreckik soprano batek kanta zezan idatzi zuen 3. Sinfonia —Aieneen sinfonia izenburuarekin ere ezagutzen da—, eta Gibbonsen ahotsaren tesitura ez denez hori, Portisheadeko kantariak giroekin eta musikaren ehundurekin esperimentatu nahi izan zuen, bere ahotsari ere aukera emanez urratu gabeko eremuetara iristeko. Kantu eskolak jaso zituen, Goreckiren lanak errespetua ematen baitzion eta ez baitzuen sinfoniaren oinarrian interferentziak eragin, baina bere kantaerari muzin egin gabe abestu zuen kontzertuan.\nGoreckiren obra hiru mugimendutan dago banatua (Lento, sostenuto tranquillo ma cantabile; Lento e largo, tranquillissimo; eta Lento, cantabile, semplice), eta XX. mendeko obrarik laudatuenetakoa da. Baita tristeenetakoa ere. Lehenengo mugimenduak XV. mendeko aiene bat jasotzen du; bigarrengoan, haur poloniar batek Gestaporen kartzela batean Ama Birjinari idatzi zizkion esaldiak biltzen ditu; eta hirugarrenean, azkenik, abeslaria bere haur desagertuaren bila ari den emakume etsi baten lekuan jartzen da. Obra guztia polonieraz dago abestua, eta, nahiz eta ez izan hori bere ama hizkuntza, Gibbonsek bihotz eta arima osoarekin kantatzen du.\nEz da hau kantaria orkestra batekin abestera ausartu den aurreneko aldia, Portisheadekin ere grabatu baitzuen disko bat 1997an (Roseland New York City), taldearen ibilbidea geldiezina zela ematen zuenean. Dummy-rekin (1994) ia estilo bat sortu ondoren —trip-hop gisa definitu zutena, baina hori gainditzen zuena—, Portishead-ek (1997) ez zuen ezusteko berezirik ekarri; taldeak lehen lanean sortutako giroa berretsi zuen. Hortik aurrera, isiltasuna. Eta proiektu paraleloak, aipatu Out of Season adibide aparta. Harik eta 2008an Third-ek Portishead berritu zuen arte; garratz eta erritmikoagoak ekarri zituen bueltan.\nEta ondoren, berriro ere, basamortua. Aieneen sinfonia Gibbonsen bizitzan sartu zen arte.


Tomate - Wikipedia, entziklopedia askea.\nTomatea barazki mota bat da, tomateraren fruitua. Munduko labore garrantzitsuen artean dugu tomatea. Kontsumoaren arabera, bi tomate mota bereiz daitezke: %75 kontsumo freskorako (entsaladarakoa) eta %25 industrian prozesatzeko (kontserbak egitekoa).\nEspeziea Solanum lycopersicum\ntomate eta tomate-zuku\nAugochlora pura, Trigona fulviventris, Xylocopa tabaniformis orpifex, Bombus pascuorum, Bombus sonorus eta Pieris rapae\n4 Barietate batzuk\nEspainiarrek ekarri zuten Europara. Mexikotik Iberiar Penintsulara XVI. mendean iritsi zen. Europan Italian erabili zen lehenengo aldiz jangai gisa 1550.aren inguruan. Gatza piper beltza eta olioz lagunduta jaten zen. XX. mendearen ia hasiera arte toki askotan pozoitsua zela kontsideratzen zen.\nBere konposaketaren %92a ura da eta proteinak %1a soilik. Energia-kopuru txikia du: 100 g-ko 17 kilokaloria. 100 gramo tomatetan, 17 miligramo C bitamina, 1,2 miligramo E bitamina, eta 1.715 mikrogramo karoteno biltzen dira. Likopenoa zelula karotinoide bat da, kolore gorria duen konposatu kimiko bat, karotenoaren antzekoa, tomatearen pigmentu edo klorofilaren barruan dago eta kolore berezia ematen dio. Likopenoa oxidazioaren kontrakoa da. Gorputzean erradikal askeek sortarazten dituzten estres oxidatzaileei aurre egiten die eta, bide batez, zelulak babesten ditu. Hori dela eta, zenbait zientzialarik egiaztatu dutenez Yamamoto jaunak, Japoniako Kobeko Unibertsitatekoak edo Indiako Delhi Berriko Zientzia Medikoko Institutukoak, adibidez tomateak duen likopenoa minbiziari kontra egiteko guztiz ona da.\nTomateak edozein sasoiretan (negutegian) landatzen dira. Nafarroan, 1998an lehenengo bost uzta-makinak erosi baziren ere, egun, industriarako tomatearen biltze lana erabat mekanizatuta dago.\nTomatearen Kalitatezko Eusko Labela.\nGeure-geureak diren plater batzuk tomaterik gabe ezingo lirateke prestatu: txipiroiak saltsa beltzean edo zamari erako baratxuria, esaterako. Tomate gordina, tomate-saltsa edo tomate-zukua oso arrunt dira. Oraingo euskal eta Mendebalde guztiko sukaldea tomaterik gabe beste zerbait izango lirateke.\nEntsaladaren osagai nagusietakoa da urazarekin batera.\n↑ http://www.irutxulokohitza.info/paperekoa/2009-10-15/p00002005/Jan_dezagun_tomatea.htm[Betiko hautsitako esteka]\nEuskal tomateaz "Kalitatea" fundazioaren webgunean\nMultimedia: Solanum lycopersicum\nEspezieak: Solanum lycopersicum\nAzken aldaketa 14 apirila 2022(e)an, 04:57(e)tan\nOrriaren azken aldaketa: 14 apirila 2022, 04:57.


Aliriko zubia igaro eta Zubietako herrigunerako bidean ezkerrera dago Aizpuruko errota. Instalazioak direla medio Usurbilen izan dugun errotarik garrantzitsuena izan zen. XV. mendearen bukaeran jada dokumentatua dago, eta orduan bi errotez hitz egiten da: Aliriko zubiaren ondoan egon zena bata, eta egun ezagutzen duguna bestea, Oria ibaiaren ertzean biak. Lau harri parerekin egiten zuen lan, eta gainontzeko errotek inguruko biztanleek jasotako uztaren aleak ehotzen zituzten bitartean, Aizpuruko errotak, horiez gain, baita kanpotik ekarritakoak ere. 1920an egin zuen lan azkenekoz, eta orduz gero zerratoki bilakatu zen, gaurdaino.\nAipaturiko errotarriak mantentzen dira, errota aurreko antepara ere bai, baina ura desbideratzeko presa, ubidea eta isurketa-ubidea duela hamarkada bat egindako ibaiaren kanalizazioarekin galdu ziren. Iturrarte uharteko ezker adarrean zegoen presa eraitsi egin zuten, eta egurrezko ubidea betelanak estalita geratu zen.\nErrota 1878an, Rogelio Gordonen olioan\nAizpurua eta Asteasuain erroten kokapen planoa. Aurrez aurre zeuden bi errotak, ezker eta eskuin ibaiertzean, hurrenez hurren. 1993-1995. urteetan egindako ibaiaren bideratze lanekin desagertu ziren presak eta estali ubideak. Ibaiaren orduko bidea eten-puntuen bidez azaltzen da.


Xabier Lete | Deusto's Littera Media\nHome > Basque Language\t> Xabier Lete\nXabier Lete euskal kulturaren ikur nagusietako bat dugu. Euskal Filologia ikasten egonik, zuzena deritzot euskal poesiaren maisuari omenaldi xumetxo bat egitea. Ondorengo lerroekin horixe lortu nahi dut, Oiartzungo semeari omenaldia egitea eta bide batez, Lete ezagutzen zutenei Xabier ezagutzeko aukera ematea.\nLete 1944ko apirilaren 5ean jaio zen Oiartzunen eta oraintxu, hain zuzen ere, abenduaren 5ean, Donostian hil zen. Gazterik hil ere, 66 urte besterik ez baitzituen. Letek honelaxe deskribatu zuen bere burua 2006an Lander Arbelaitzek Argia astekarirako egin zion elkarrizketa batetan: “Lagunentzako eta jolaserako ona nintzen pertsona bezala oroitzen dut nire burua umetan. Hala ere, 16 urtetik aurrera, bere buruari galderak egiten zizkion tipo bakarti eta melankolikoa bihurtzen hasi nintzen”\nTarragonako Unibertsitate Laboralean burutu zituen peritaje ikasketak, Deustuko Unibertsitatea garestiegia baitzen. Bere aitaren ametsa, semak ikasketa teknikoak egitea zenez, peritaje ikasketak aukeratu zituen gero mekanikan espezializatzeko. Baina espezializazioarekin hasita batera, nota txarrak ateratzen hasi zen eta etxera itzuli zen. Erabaki horrek bere aita tristetzea ekarri eta beraien artean haserraldi batzuk izatea ere karri zuen. Gero, Pasaiako (Gipuzkoa) Bianchi enpresan jardun zen lanean, harik eta bide artistikoa jarraitzea erabaki zuen arte. Garai horretan, bere kabuz irakurtzen hasi zen, antzerkia ikusten, zinemara joaten, idazten. Zeruko Argian kolaboratzen hasi zen, eta gero, poesia idazten.\nKantura bere emazte Lurdesek bultzatu zuen. Zeruko Argian eta poesia idazten zebilela, Ez Dok Amairuko kantariak izango zirenekin harremana izaten hasi zen, hots, Lurdes, Lertxundi, Lekuona eta abarrekin. Artean 21 urte zituen eta mugimendu berri bat taxutzeko asmoa zeukaten. Batzarretara joaten hasi zen, hasiera batean kantatuko zituzten abestien letrak idaztea zen bere lana. Lurdesek beti zirikatzen zuen, ea zergatik ez zuen kantatzen. 1966ko martxoaren 26an, Segurako kantaldian, Lekuona, Lertxundi eta Lurdesek kantatu beharra zeukaten baina Lertxundi gaixotu egin zen eta bertan kantatu zuen lehendabizikoz. Poeta Horiek eta Lore Gorrien Balada kantatu zituen, baita Uztapide eta Xalbadorren kantu batzuk ere. Gero soldaduskara joan beharra izan zuen, baina itzuleran, kantaldietan parte hartzen hasi zen.\nPoesia esan ezin zuena nolabait esaten saiatzeko erabiltzen zuen Letek. Sarritan galdetu omen zioten poema baten esanahiaz, baina, bera ez zen gauza izaten galdera hari erantzuteko. Ez omen zuen sekula “gai horretaz idatziko dut” pentsatzen. Barruan zeraman eta sarritan zehaztea zaila zitzaizkion sentimendu, hunkidura eta minak hitz batzuetara eramateko bidea zen berarentzat poesia. Beretzat lan zaila zen hori, lortuz gero oso ederra.\nLeteren poesiak eboluzio bat jasan zuen. Hasieran, gaztetan, poesia garratz xamarra idazten zuen, ironikoa… modu kritiko eta sarkastikoan. Bere inguruko gizarte gaiez idazten zuen. Gero aldatzen hasi zen, poema surrelistagoak idatziz. Fantasiarekin eta bere barnean zeramatzan irudi ero batzuekin jolasten hasi zen. Urrats Desbideratua hirugarren liburuarekin, poesia kontzeptualagoa idazten hasi zen. Eta azkenengo bi liburuetako poesia, Biziaren Ikurrak eta Zentzu Antzaldatuen Poemategia liburuetakoa, barnekoiagoa eta espiritualagoa da.\nGaztetatik pesimista izan zen, bizi izandako pasarte batzueta maila eman ez zuelako. Tipo zuzena izan nahi zuen, eta beti ez zen horrela izan. Gizartean zeuden porrot eta hutsuneek pesimista egin zuten. Bere hitzetan, gauza politak ikusi eta bizitu izan zituen, ontasun asko, kariñoa,… Irakaspen oso onak. Baina gero koletillak ikusten zituen, bere esanetan joera baitago, gauza onak era txarrera joateko; usteltzeko.\nBost poesia liburu argitaratu zituen Letek, besteak beste, Abestitzak eta Poema Kantuak (2006) eta Egunsentiaren Esku Izoztuak (2008) eta bere kantuekin bospasei disko. Bertsolaritzari buruzko disko batzuk ere argitaratu zituen. Bertsolaritzaren antologia betidanik bertsozalea izan delako egin zuen.\nLiteratur mundua albo batera utzi zuen, politikagintzan buru belarri sartzeko. Hain zuzen ere, 1980ko hamarkadan Gipuzkoako Foru Aldundiko kultura sailean aritu zen, zuzendari nagusi lehenik eta gero sailburu. Gaixotasunak, baina, alor eta zeregin publikoa alde batera uztera behartu zuten.\nEmaztea, Lurdes, eta berak gaixotasun larriak bizi izan zituzten. Lurdes Iriondo, gaztetan hemeretzi bat urte zituela diagnostikatu zioten gaixotasun larri baten ondoren hil zen 2005ean 68 urte zituelarik. Beraien bizitzan sufrimendua beti pairatu izan zuten, Letek berak esana da, bere esperientziatik abiatuta, senar emazteak gaixo egonda, sortzen den kontzientzia berri horrek, bi pertsonak elkarrengana sakonago eta seguruago lotzen dituela. Horrela izan omen zen Lurdes eta bere artean. Lurdes eta bera jakintsuago, sendoago, egiatiago eta lotuago egin omen zituen sufrimenduak.“Sufrimenduak lotu dituenak, eta leial iraun dutenak, betiko lotuta daude”.\nXVI eta XVII mendeetako musika entzutea zuen gogoko. Monteverdi, Pasertrina, Bach…Euskal kantarien artean, Pier Paul Berzaitz eta Mikel Laboaren azkena zituen gogoko, baina, azken aldian Benito Lertxundiren kantuak entzuten zebilen murgilduta. Denetarik irakurtzen zuen, filosofia, erlijioaren historiari buruz, narratiba, poesia, biografiak…\nAzken urtean, hiru sari eskuratu zituen Letek. Batetik, Euskadi Literatura Saria eman zioten 2009ko urriaren 27an bere azken Egunsentiaren Esku Izoztuak poesia-liburuarengatik. Bestetik, 2009ko apirilean Jakiunde, Zientzia, Arte eta Letren Akademiaren kidea, hots, jakituna, izendatu zuten. Eta azkenik, aurten, 2010ean, euskaltzain izendatu dute. Berak esana da, maite izan dituenekin berraurkitzeko behar handi bat zeukala, batez ere Lurdes emaztearekin. Eta joan da Xabier Lete, euskal kulturaren ikur handienetako bat. Goain Bego.\nFelix Ibargutxi Otermin. Xabier Lete Bergaetxe. 2010/12/22 kontsultatuta. http://www.euskomedia.org/aunamendi/ee78806“\nLander Arbelaitz. (2010/12/19). Ez naiz inoiz iraultzailea izan. 2010/12/22 kontsultatuta. http://www.argia.com/argia-astekaria/2257/xabier-lete/osoa\nIñigo Astiz. (2010/12/05). Leteren heriotzean. 2010/12/22 kontsultatuta. http://paperekoa.berria.info/plaza/2010-12-05/030/002/leteren_heriotzean.htm\nEuskaltzaindiko prentsa zerbitzua(2010/12/05). Xabier Lete poeta, kantaria eta ohorezko euskaltzaina hil da. 2010/12/22 kontsultatua. “http://www.euskaltzaindia.net/index.php?\nDonostiako Deiaren erredakzioa (2010/02/02). Xabier Lete ohorezko euskaltzain izendatu dute.2010/12/22 kontsulta eginda “http://www.deia.com/2010/02/02/ocio-y=cultura/cultura/xabier-lete-ohorezko-euskaltzain-izendatu-dute\nArrazakeria gure artean Etxepare Euskal Institutua


Nola egin podcast bat | Consumer\nNola egin podcast bat\nIrratiko edukiak Internetekin konbinatzen dituen formatu honetan argitaratzeko urratsak\nIrudia: Sergio Alvarez\nInterneten bidez irrati-edukiak banatzeko modurik onena podcast bat da. Grabazio digital baten soinu-kalitatea banatzeko erraztasunarekin eta Sarearen kartarako sarbidearekin nahasten du. Podcast bat egiteko ez da beharrezkoa irrati baten azpiegitura, testuen eta blogen kasuan bezala. Mikrofono batekin, ordenagailu konbentzional batekin eta beharrezko softwarearekin, gogoz dagoen edonork egin eta banatu ditzake bere podcast-ak. 2008ko abuztuan ia 250.000 podcast zeuden Interneten, Feedburnerren datuen arabera.\nEdukiak grabatu eta editatzea\nPodcast bat egiteko lehen pausoa ohiko irratsaio guztien hasieraren antzekoa da. Zer egin nahi den pentsatu eta eduki nagusiak jasoko dituen gidoi batean jaso behar da. Normalean, irrati-gidoiek argibideak izaten dituzte teknikariek eta produkzio-taldeko beste zati batzuek jakin dezaten noiz egin behar duten musika edo gonbidatu bati deitu. Podcast-ak, ordea, talde txikiek egiten dituzte maiz.\nGutxieneko ekipamendua mikrofonoa, entzungailuak eta soinua grabatzeko programa da.\n"Gidoia sinplifikatu egiten da, pertsona berak izaten baitira grabatzen dutenak eta gero programa argitaratzen dutenak. Horregatik, podcast askotan, gidoia aztergaien zerrenda soil batean geratu ohi da", azaldu du José Antonio Geladok, podcastaren munduko aitzindarietako batek eta fenomeno horren bultzatzaile nagusiak gaztelaniaz. Duela gutxi jaso du European Podcast Award-ek Comunicando saria.\nGeladok aholkatzen du talde handiagoen kasuan, pertsona bakoitzak funtzio jakin bat duenean, gidoi bat egitea, sartuko diren grabazioak eta esku hartzeko txandak azaltzeko. Horrela, lan-erritmo bizkorragoa lortuko da eta ondorengo muntaketa erraztuko da.\nEdukiak pentsatu ondoren, grabazioak hasi behar dira. Ordenagailuaz gain, gutxieneko ekipamendua mikrofonoa da, ahotsaren soinua erregistratzeko aukera ematen duten entzungailuak, PCaren bozgorailuen bidezko erreprodukzio hipotetiko baten kasuan akoplatu gabe, eta soinua grabatzeko programa bat.\nLame kodetzaileak sistema eragilean instalatuta egon behar du, fitxategiak mp3n gorde ahal izateko\nSistema eragileetan lehenespenez daudenak ere erabiltzen diren arren, egokiagoa da MP3 onartzen duen aplikazio batean soinua erregistratzea denbora irabazteko. Audacity doakoa da, eta Windows, Mac OS X eta Linuxentzat dago erabilgarri. Lame kodetzaileak sistema eragilean instalatuta egon behar du, fitxategiak mp3n gorde ahal izateko. Audacityk arrastoa utzi du haren bila, eta aurkitzen badu, ez dago arazorik; ez badago, esteka honetatik deskargatu behar da. Mac Os X-en erabiltzaileek Garage Band aukeratu dezakete. Garage Band doan sartzen da sistema eragile honetan, eta Audacityk baino prestazio gehiago ditu.\nBadira beste programa batzuk, baina ordainpekoak. Adibidez, Windows Adobe Audition-en (ohiko lizentzia 404,84 eurokoa da) edo Nero Soudtrax-en (disko optikoak grabatzeko suite ezaguna).\nPodcast bat ekoizteko ez denez beharrezkoa zuzenean lan egitea, irratietan gertatzen den bezala, presarik gabe graba daiteke. Adibidez, abesti bat aurkez daiteke, eta gero audioa edita daiteke, lokuzioaren amaieran gaiaren hasiera itsasteko edo sortzeko. Grabatzeaz gain, aipatutako programek soinua munta dezakete eta soinu efektu edo fekak dituzte, pertsona bakoitzak aukeratzen duen giroa gogora ekartzeko. Haietan, soinua uhinen bidez irudikatzen da, mailak begiratu batean ikusteko aukera ematen dutenak, eta ebaki daitekeen isiltasun-tarterik badagoen.\nEdizioa ebakiz (bi zati elkarri lotu gabe) edo urtuz (bata jaitsiz eta bestea igoz) egin daiteke, programa horiek pista bereiziekin lan egiten baitute. Hala, batean lokuzioa sar daiteke, eta, bestean, musika-mozketa, adibidez. Horrela, irratia nahasteko mahaiak imitatzea lortzen da.\nJoan hurrengo orrira: Podcast-en edukiak »\nedukiak grabación-eu irrati podcast-eu soinu


Karanbola Hirukoitza. Emakumeen presentzia euskarazko antzerki sorkuntzan.\nEneritz Artetxe [2019, EHAZE-Antzerkizale elkartea]\nEneritz Artetxek euskal emakume aktoreen egoera aztertu du Karanbola hirukoitza: emakumeen presentzia euskarazko antzerki sorkuntzan izeneko saiakeran. Bertan azaltzen du, nolatan emakume sortzaile euskaldunak, hiru bider jasaten duten zapalkuntza egoera.\nIkerketa lan sendo baten emaitza da Eneritz Artetxe aktoreak idatzitakoa. Eusko Jaurlaritzak arte eszenikoetan generoaren egoera ezagutzeko enkargua egin zion Gernikako aktoreari eta eskariari erantzuteko euskarazko antzerkian lanean dabiltzan 22 sortzaileri elkarrizketa egin eta haien ikusgarritasunaz, erronkei eta aldarriei buruzko datuak bildu zituen.\nArtetxek Hego Euskal Herriko antzerkiaren munduari ikuspegi feministatik begiratu dio, Lorea Agirrek eta Idurre Eskisabelek euskarari, Eider Rodriguezek euskal emakume idazleei eta Uxue Alberdik emakume bertsolariei egin bezala. Silvia Federici eta Angela Davisen laguntzarekin ezarri du markoa: heteropatriarkatu kapitalistan bizi gara eta horren isla topa dezakegu arte eszenikoetan. Bizi garen gizarte honetan, euskal emakume sortzaileek zapalkuntza hirukoitza jasaten dute. Lehenik eta behin, emakume bezala sailkatzeagatik, beren sortzaile ibilbidea erabat baldintzatuta dagoelako. Bigarrenik, kultur langile izateak, baldintza prekarioetan lan egitea berekin dakarrelako. Eta hirugarrenik, hizkuntza gutxitu batean aritzeak erabat baldintzatzen duelako edozein jarduera. Beraz, zailtasunen kopurua berehala hirukoizten zaie. Emakume izanik, aipatutako zapalkuntzak pilatzen doaz, zailtasunen karanbola hirukoitza osatuz.\nProposatzen dituen hausnarketen artean, kantitatea berdintasun neurgailu gisa erabiltzearen arriskuaz ohartarazten digu. Izan ere, berdintasun egoera batera iristeko ez da nahikoa emakumeen sorkuntza kuota jakin batzuetara iristea. Badira beste elementu batzuk, sektoreak erabat barneratuak dituenak, eta emakumea bigarren maila batean jartzen dutenak.\nBaldintzapen horietaz ohartaraztea, eta aldaketa kualitatibo bat egitea ezinbestekoa da Eneritz Artetxeren iritziz, berdintasunean aurrera egingo bada. Argi dago dramaturgia berriak daudela, autoretza kolektibodunak, autore, zuzendari zein interprete izateko modu garaikideagoak daudela eta haiek zerikusi handia dutela lan egiteko modu saretuagoekin, ardurak gehiago banatzearekin, prozesuei eta horietan sortzen diren harremanei garrantzia ematearekin,...\nEmakumeek euskal eszenan duten presentzia aztertzea ez delako soilik zenbakiez eta kupoez hitz egitea, teatroa bera ulertzeko eta zabaltzeko moduari eragiten dioten sakoneko aldaketez baizik.\nBeraz, kaka asko euskal emakume antzerkilarientzat!